Mouezh ur brofedez ? * - Roger Laouenan - Anjela Duval\nMouezh ur brofedez ? * – Roger Laouenan\n« Un hanter dousennad barzhed ne dalvezint ket gwech ebet ul labourer-douar ! », a lâras Anjela Duval din un deiz bennaket. Goût a rae deus petra e oa o kaozeal : bemdez e laboure-hi an douar a-raok en em lakaat da skrivañ, diouzh an noz. N’eo ket farsal nemetken e rae Itron Traoñ-an-Dour o komz evel-hen. Santet he doa ar reverzhi a oa o tont d’ober plas d’ur bed nevez. Goût ‘walc’h a rae e teufe ar gwrizioù don a stage anezhi ouzh douar he hendadoù da vezañ drailhet, hag e vefe distrujet he mod da vevañ, hêrezh ur ouiziegezh kozh-Noe anezhañ. En he c’hreizig-kreiz e oa Anjela Duval war ar memes tro ur Vreizhadez, ur beizantez hag ur varzhez. Ne soñje ket dezhi e vije posupl sevel pontoù etre ar bed kozh, he hini dezhi, hag ar bed o tont. Ha koulskoude eo aet he mouezh en tu all d’an harzoù.\nN’eus nemet hec’h amezeien, he nebeud mignoned, tud he familh ha bed bihan ar C’houerc’had ha Tregrom hag o doa anavet Anjela pa oa bugel, krennardez ha plac’h yaouank. Pa grogas « pirc’hirinaj » ar vrezhonegerien ouiziek war-zu Traoñ-an-Dour, er bloavezhioù tri-ugent, e oa tost arriet ar beizantez d’he zri-ugent vloaz.\nGwelet e veze roudoù ur vuhez labour tenn warni. N’houlle ket en em fichañ e mod ebet, hag ur stumm simpl ha rust he doa, gant he boned war he blev spulc’het, he brozh hag he saro du. Kerzhet a rae evel ur gwaz, dinivl en he botoù-koad.\nMet bez’ ‘oa he dremm ivez… He selloù voulouz du — re kened he yaouankiz — a dremene a-rez stern he lunedoù (ne servijent dezhi nemet da lenn). Nijal a raent etrezek an nen, a vije boemet gante. Ponner pe sklaer, lemm pe dous e tiskouezent birvilh he spered, ur gizidigezh war evezh dalc’hmat ; ha kap e vezent da lufrañ gant ur fulor sakr.\nBoaz e oa da vevañ dindan an amzer ha gwelloc’h e veze ganti labourat er parkeier kentoc’h evit ober war-dro he zi. Ul leur-zi bri a oa ennañ, ha teñval e oa ar pezh pennañ. Ne veze mann ‘met un torkad fleur, bet dastumet war he douaroù, evit lakaat un tamm liv e-barzh. Ar plas, war an daol vras hag ar bankoù, a veze debret gant levrioù, kazetennoù, lizheroù, paperajoù a bep seurt.\nNe veze ket gwall zegemerus Anjela gant ar weladennourien dijen, rok pe… sot. Met digor-bras e veze dorejoù he zi d’ar mor a dud, niverusoc’h-niverus, a zeue d’aloubiñ he menaj. Kaozeal a blije da Anjela. Ha kap e veze da selaou ar re all ivez. Alies-mat e veze divizoù a live uhel en-dro d’an daol vras, e-lec’h ma veze kenlidet ar blijadur o vezañ asambles gant krampouezh, bara, amann ha kafe. Souezhet e veze ar re a selaoue anezhi gant he c’homzoù lemm ha furnez he barnadennoù. Alies e tassone he c’hoarzh lirzhin ha kreñv pa ‘n em sante en hec’h aez gant hec’h ostizien.\nKomzet e veze brezhoneg kentoc’h evit galleg. Koulskoude e teue galleg kran-hardizh ganti, digredabl, gant ar re a roe arguzennoù solud da nompas bezañ kap da gomz brezhoneg.\nAnavezet eo he bourd brudetañ. Deut e oa un den da gaout anezhi hag a grogas da gaozeal en galleg outi, pouez-mouezh bro Dreger gantañ. Goull a reas Anjela digantañ : « Penaos ‘ta, c’hwi ne oarit ket brezhoneg ? — Kompren ‘ran, met ne gomzan ket ‘nezhañ, a respontas egile. — Neuze, eme Anjela, oc’h tre ‘vel ma chas : int ‘gompren mat ivez met ne gomzont ket. »\nN’ez ae ket Anjela kuit deus Traoñ-an-Dour, koulz lâret. Ur wech em boa bet gwelet anezhi, ha me souezhet-mik, e Lannuon e-lec’h ma oa bet o welet ar medisin, hag un eil gwech pa oa bet roet ar Priz Per Trepos dezhi. Ur vaouez a feiz e oa, a selaoue ingal an oferenn… er skingomz. ‘Blam da betra e nac’he dalc’hmat mont en tu all da harzoù he douaroù ? Reiñ a rae digarezioù, met moarvat e oa un abeg kuzh bennaket ha ne vo ket gouvezet gwech ebet petra ‘oa.\nAn droed da gomz\nD’ar 7 a viz Du 1981 ec’h eas Anjela Duval kuit etrezek an douaroù uhel, da zastum hec’h eostad peurbadel. Daoust hag-eñ eo dav, hirie c’hoazh, menegiñ barzhez Traoñ-an-Dour, komz diouti, furchal en he gerioù, selaou mouezh an awen a c’hwezhe tan he spered ?\nGwir eo hon boa rannet bara ar vignoniezh meur a wech. Met peseurt mignoniezh e oa ? Sell aze ur goulenn all. Meur a live a oa en he mignoniezh, a veze roet ganti d’ur bern tud all. Reiñ a rae Anjela kentelioù d’an engroez. Met kenlidañ, ne rae nemet gant nebeut a dud.\nDaoust ha disleberet e vije bet hon darempredoù gant ma micher kazetenner ? Sachañ a rae evezh ar mediaoù, ha meur a wech on bet ar vazh-valan etre hi hag int. He brud o kreskiñ a roe danvez da’m c’hazetenn. Re alies moarvat on bet en he c’heñver un den a-vicher muioc’h evit ur mignon. Daoust ha n’em bije ket implijet ar vignoniezh-mañ evit ober « scoop »-où (bras pe bihan) ? Ne vijen ket souezhet o c’hoût he dije soñjet Anjela an dra-se a-wechoù. Ha moarvat en em sante muioc’h en he bleud gant tud all, a gave dezhi e oa diabeg o mignoniezh eviti. Ar strollad-se, bihan a-walc’h a-benn ar fin, en deus bet an droed da gomz diwar-benn Anjela.\nA-hed ar bloavezhioù, a-feur ma kreske braventez he skeudenn en eñvor an dud, a-feur ma veze diskuliet finesa ha glanded hec’h oberenn, tonket da badout, zo deut diskibien nevez da c’houll o lod deus an hêrezh. Splann e oa da goulz deiz-ha-bloaz he marv e miz Du 1991 er C’houerc’had.\nPeadra zo d’en em soñjal. Sell aze ur baourez, bet disanv e-pad hanter-kant vloaz evel tout an droc’herien-vuzhug all, bet dinerzhet war-lerc’h gant ur mor a dud o klask traoù digustum, a sache evezh tud nevez c’hoazh. N’eo ket bet krignet skeudenn ar beizantez gant an amzer o tremen, er c’hontrefed : bet eo eeunaet, glanaet, lakaet da skediñ, e-mesk poblad an Dregeriz vunut, zo kaeroc’h. Gwriziennet-don eo Anjela en istor hon c’hevredigezh.\nN’haller ket didamall unan bennaket ma n’eo ket bet tamallet a-raok. Anjela, bountet da stourm, he doa dibabet deus peseurt tu e oa, ha peseurt tud a oa hec’h enebourien. Daoust hag-eñ o deus trec’het he soñjoù war-lerc’h he marv ? Re abred eo c’hoazh, da’m soñj, evit respont d’ar goulenn-mañ. Galvet he doa, evel Arzhur, he marc’hegerien da stourm en anv he gwad, he douar, hec’h unvanelezh hag he sevenadur. Un dra zo sklaer : ar galv-mañ, he galv nemetañ, a zo bet klevet. Skeiñ a ra ouzh spered an neb a fell dezhañ bezañ Breton.\nA-benn kaozeal deus Anjela Duval hirie, hep trubardiñ anezhi (met da’m soñj, n’eus ket tu da vezañ a-live gant sonerezh diabarzh Anjela), eo dav mont gant meur a hent. Ha respont d’ar goulenn kentañ-mañ : da biv e kaozeer ? Da stourmerien an emsav, d’ar vrezhonegerien ouiziek en o yezh ? Pe d’ar rummadoù nevez a zo o klask o gwrizioù, sachet etrezek « feunteun gozh Traoñ-an-Dour » gant ur sec’hed sevenadurel ? Peotramant da gesterien ar glad, o tont deus pep lec’h, deus pep gouenn, da bikotiñ fleur jardrin ar barzhonegoù evit o gounid dezhe o-unan ? Peotramant c’hoazh, da bobl Vreizh ?\nAr bobl na oar ket, met c’hoant ganti da c’hoût, bet fromet gwech pe wech gant ur ger, ur c’homz, ur werzenn, ur skeudenn bennaket strinket diwar an draonienn ‘lec’h ma veve ur skeud gwisket e du ?\nLuzietoc’h e oa he fersonelezh evit pezh a soñjer da gentañ. Ha bewech pa vez dedennet unan bennaket gant he buhez, c’hoant gantañ da studial hec’h oberenn pe da gompren resis pezh he doa lâret, e tiskouez Anjela un dremm a glot gant pezh a vez hemañ o c’hedal. Ent-se e teu an temptadur bras, ha fall, da leuskel a-gostez, pe c’hoazh da zisteraat he zuioù all.\nGwir eo ivez e oa bet « rannet » Anjela pa oa bev dija : tud zo ha ne welent enni nemet stourmerez ar brezhoneg hag ar sevenadur, lod all ha ne welent enni nemet difennerez an natur, he c’hleuzioù, he gwez, e-skoaz lod all c’hoazh a glaske enni roudoù ur mistik keltiek pe roudoù deus furnez hon zadoù-kozh. Al lodenn vrasañ a veule awen ar varzhez. Nebeut a-walc’h a lakae da dalvezout kizidigezh ar beizantez.\nDirakomp emañ ar skoilh c’hoazh : en arvar emañ « barzhez-peizantez » Traoñ-an-Dour da vezañ brudet mann ‘met evit he skridoù. Displegomp pelloc’h. Digoret o deus dezhi perzhioù mat hec’h oberenn a varzhez dorejoù ti-meur al lennegezh brezhoneg. Gounezet he deus an droed da gaout he flas ennañ. Tal kichen an dud veur. Met n’haller ket dispartiañ hec’h oberenn deus he buhez pemdez. War ar pemdez eo zo bet degaset dezhi al lodenn wellañ deus ar boan ha deus al levenez, en hec’h unvanidigezh gant an douar mager. N’haller ket distagañ anezhe, na displegañ al liamm zo etreze memes.\nE c’hall bezañ diaes kompren Anjela Duval d’an hini n’en doa ket anavet anezhi — na kaozeet ganti, na gwelet anezhi o vevañ en hec’h endro, gant he lusk dezhi. Met en ur glask ul liamm etre he barzhonegoù e c’hello kavout pezh en deus awenet anezhe.\n« Ma c’halon zo ur vered »\nKlask kompren ur barzh dre e oberenn ne dalvez ket trubardiñ anezhañ dre ret. Ur c’hoari evit ar spered e c’hall bezañ ar varzhoniezh, nemet eo kan ur galon da gentañ-penn. Dreist d’ar fedoù, d’an degouezhioù ha d’ar menozioù o deus ganet anezhañ ‘c’h a ar c’han-mañ. Danvez hollvedel zo ennañ, o tont da vezañ kan ar bed. Neuze n’eo ket dav d’an nen bezañ bet e ti Traoñ-an-Dour e leur-zi bri a-benn klevet ennañ e-unan heklev sonerezh ha komzoù barzhonegoù zo. Da skouer ar barzhoneg berr-mañ, anvet « Va c’halon » :\nVa c’halon zo ur vered\nEnni nouspet ha nouspet bez\nEnni bemdez ur bez nevez\nBezioù kerent ha mignoned…\nBet hon eus gouelet, an holl ac’hanomp, dirak bez nevez-toullet kar pe bar er vered, ha gerioù klemm Anjela a c’hallfe bezañ hon re-ni.\nMet sellomp deus ar barzhoneg « An Alouberien » sinet « Ur Vrogarourez paour » gant Anjela e miz Meurzh 1964. Youc’hal he ravolt a rae ar beizantez o welet an alouberien o plavañ war he bro evel ur vandennad brini. Abegiñ a rae deus ar re a werzhe madoù ar vro d’an « estrañjourien », a bilhe ar chapelioù hag ar manerioù. Diskuliañ a ra ar barzhoneg-mañ an tu kilbennek deus he fersonelezh. Met dous ha kizidik e oa Anjela ivez. N’he deus ket bet gouzañvet gwelet gwad gwech ebet, hini he loened memes (kontañ a rae penaos ‘c’h ae da goach pa veze lazhet ur penn-moc’h). Ha koulskoude e oa, war ar memes tro, ur gwir menez-tan, ha prest e oa an tan da strinkañ ha d’ober e reuz ! Koulskoude n’eo ket diwar ur c’houchad drougiezh e tarzhe he fulor — arouez un temz-spered bervidik (hêrezh he zad, kuit ‘ta !). Er c’hontrefed : tennañ a rae deus an tan-gouez. Pa veze gwallgaset pezh a oa a-bouez eviti e troe he spered : « Treiñ ‘ran da sot pa glevan tud hag a gont droug diwar-benn ma bro (Breizh, anat deoc’h), ma yezh pe ma micher. »\nEn ur fustañ ar re a lak o c’hrabanoù war mein, arrebeuri ha madoù hon hendadoù, e tiskoueze splann Anjela petra ‘oa bezañ Breton eviti. En Treger vihan, er C’houerc’had hag e Tregrom dreist-holl, da lâret eo e bed Anjela — zo bet gwelet tud a bep seurt broioù o tont d’en em staliañ e-barzh tier kozh adkempennet, war ribl al Leger alies. Anaout a rae Anjela perc’henned gozh war an tier-se, soñj mat he doa deus buhez o ziegezhoù. Kaer o doa an dud nevez-erruet dont da welet anezhi, o tiskouez c’hwistim ha mignoniezh outi, ar beizantez ne wele enne nemet alouberien.\nA-raok barn he c’hlemm, he galv d’an armoù, eo ret kompren penaos e oa an traoù e-barzh ar vro. Aze emañ an dalc’h. Kemer a rae harp Anjela war he buhez pemdez. Ne oa troc’h ebet etre he micher peizantez hag ar skrivañ. Dispakañ ha sublimañ al labour-douar a rae he barzhoniezh. Dav eo kaout soñj ne oa ket bet krog ar beizantez da skrivañ ac’han he hanter-kant vloaz tremenet. Met gwir eo ivez he doa douget ha maget enni, adalek he bugaleaj betek deroù he c’hozhni, ur c’han ha ne vanke dezhañ nemet ar mod da vezañ ganet. Gant ar brezhoneg e voe kavet.\nMeneget hon eus « An Alouberien ». Ne vefe ket reizh gwelet ennañ tout pezh he doa hon mignonez da lâret. « Stourm a ran war bep tachenn » a oa he ger-stur. Memestra e c’haller lenn en « Alouberien » un dostaat, dre vras, d’ar c’hann a veze kaset gant ar stourmerez.\nSantet he doa Anjela, speredek-hardizh evel ma oa, e oa he Bro war var koll hec’h unvanelezh. Bev-mat e oa an unvanelezh-se enni : gwriziennet don e oa Anjela e sevenadur an douar ; he mod da vevañ a zeue deus kentelioù he zud, o doa roet dezhi kenaoz ur furnez, ur ouiziegezh kozh-Noe ; hag ouzhpenn he doa studiet he yezh, he sevenadur, hec’h istor.\nSantet he doa ar reverzhi a oa o tont d’ober plas d’ur bed nevez. Met an distrujoù ‘ni eo he doa gwelet da gentañ. Diskaret e veze ar c’hleuzioù hag ar gwez kant-vloaz. Torret e veze kerzh ar vuhez e-barzh kof an douar gant ar gimiezh. Lonket e veze ar yaouankiz gant an divroañ ; distummet ha kompezet e veze soñjoù an dud gant ar skinwel. Ne soñje ket dezhi e vije posupl sevel pontoù etre ar bed kozh, he hini dezhi, hag ar bed o tont.\n‘Blam da se eo moarvat zo tud evit soñjal e nac’he-hi ar cheñchamant, he doa soñjoù warlerc’hiet hag e chome stag, evel ur chouanez, ouzh an amzer dremenet.\nDaoust ha gallout a reer kaozeal deus cheñchamant ? Pe ne vije ket gwelloc’h implij ar ger dispac’h kentoc’h ? Ne oa ket bet prientet Anjela d’ar prantad etre-mañ gant he sevenadur, ha ne glote ket gant he zemz-spered ivez. Pezh a ouie a-walc’h. Ur reuz diabarzh he doa bevet moarvat sur. Kanañ a rae ur Vreizh he dije gallet bezañ, en he gwerzennoù, hag a oa ur Vreizh dibosupl dija. Un utopia a veve Anjela, met dizall e oa hi ivez.\nPlac’h gouestlet d’ar sakr, penaos he dije gallet en em ober ouzh an disakrañ ? E-barzh he daouarn kaledennet e talc’he goulaouenn he hendadoù. Hag e fin he buhez — ganti stumm ur skeud deus Bro an Anaon — ec’h astenne he brec’h. Evit reiñ an hêrezh. « Torfed eo terriñ ar chadenn. »\nDen ebet ‘n doa bountet anezhi da stourm evit ar vro. Gwir eo ‘c’h eo a-drugarez da dud entanet — Ivona Martin, Roparz Hemon, an tad Gwilhelm Dubourg hag an tad Marsel Klerg… —, he devoa adkavet he yezh ha he sevenadur, war an diwezhad. Met ne oa ket bet rediet da ganañ traoù all evit he douaroù, he loened, he micher uhel, ar c’hant tra bihan a lakae anezhi da drevellat war ar pemdez. Deus se eo zo kaoz el lodenn vrasañ, marteze, deus hec’h oberenn, a zo tost deus hini Loeiz Herrieu, ar barzh-troer-douar. Pa zigor he c’halon, marc’hegez dizarmet, e klever he muzik diabarzh o soniñ reizh. Treiñ a ra an awen da sev. Diwaniñ a ra ar gwerzennoù, ar gerioù war pajenn ar c’haier, e-keit ha ma vez an tan o tañsal laouen e-barzh an oaled. Blaz ha frond ar plantoù o deus, ar plantoù gouez a gaved e-leizh war he c’hleuzioù.\nAr varzhez-peizantez diwezhañ\nRoet he deus Anjela, plac’h gwirion an douar, pajennadoù hep-o-far, ha rekis, d’al lennegezh brezhoneg. E-touez an dibab brezhonegerien, ne oa den all ebet en dije gallet, pe a vije bet barrek a-walc’h, da gaozeal gant skeudennoù daredus deus kened simpl ur parkad gwinizh, sumfonienn ar beurevezhioù, lusk un devezh dornañ.\nBet eo ma mignonez kozh, Itron meur Traoñ-an-Dour, ar varzhez-peizantez diwezhañ ‘m eus aon. En ur salmiñ d’he heul e lârfen e vo ret dimp mont etrezek ar vammenn gozh adarre evit en em unaniñ gant kan don-donañ an douar. Tud zo a lâro eo an douar danvez pennañ ur bern barzhed all. Met e kemm gant Anjela — n’eus forzh pegen brav e vefe o oberennoù —, e vez gwelet ha santet an natur deus an diavaez gant ar varzhed-mañ. Menajerez ar C’houerc’had, hi, a-unan dalc’hmat gant an douar, a zisplege peseurt eskemm he doa gantañ, d’un añjeluz d’egile.\nArru on bremañ gant ur goulenn bras. Daoust hag-eñ eo bet Anjela ur steredenn-nij e-barzh oabl hol lennegezh, peotramant e chomo ‘vel ur steredenn lufr e-barzh hon neñvoù ?\nDek vloaz zo trawalc’h evit kas kalzig a skrivagnerien d’an toull ankounac’h. Met e ti-meur ar varzhed vrezhoneg emañ bremañ Anjela o chom. Deut eo hec’h oberenn, he dastumadoù barzhonegoù, da vezañ testennoù klasel.\nMet Anjela, maouez he fersonelezh luziet, zo ur seurt kelc’hienn en-dro dezhi. Al lodenn vrasañ deus an dud, ar re na lennont ket anezhi, o deus dalc’het soñj deus ur vaouez dreist-ordinal. Tuioù enep enni, gwir eo. Skoet eo bet spered he c’henvroidi ganti — a-hed hec’h ugent vloavezh a vuhez publik —, spered an dud a deue da gaout anezhi, pe a wele anezhi en tele, pe a gleve anezhi er radio. Ur paourkaezh maouez roufennet e oa, brewet gant al labour, ur beizantez, zo kaeroc’h, a oa o vevañ evel gwechall. Met sevel a rae, lorc’hus ha rebell, evit distagañ komzoù her en ur yezh uhel. Komz a rae ur galleg ken kran a-wechoù ken e veze ret din, anzav a ran, mont da furchal e-barzh ur geriadur ! Lâret a rae o fegement da vistri ar bed koulz ha d’ar bobl, kiriek da vezañ pleget o c’hein ken lies gwech.\nLampat a ra ar mediaoù war an dud disort. Deus ar ouenn-mañ e oa Anjela. Taolet e oa bet da grignat d’ur mor a dud o c’huriuzenniñ — goût a-walc’h a ran peseurt perzh em boa bet en afer-mañ. Evurusamant ne bad ket ar guriusted gwall bell. Ha n’eo ket ‘blam d’an tech a sellerezh-mañ ec’h eo chomet e-barzh spered ar Vretoned. Miret o deus skeudenn ur vaouez hep-he-far, leun a furnez, a uhelvenozioù, ur vaouez a oa splann he spered, a oa gwriziennet ken don ken n’haller ket chom diseblant. Strudañ a ra anv Anjela Duval war plakennoù ar ruioù, ar plasennoù. N’an ket da gondaoniñ e vefe anavet war-lerc’h he marv. Enoret he doa Breizh hag ober a ra c’hoazh. Dleet eo dimp dougen bri dezhi.\nMet petra a dalvezo an dra-se a-benn nebeut amzer ? Alies e teu ar soñjoù da verglañ buanoc’h evit ar plakennoù. Da’m soñj e pado barzhez Traoñ-an-Dour a-drugarez d’he zestennoù, d’he barzhonegoù dreist-holl. Enne emañ ar pep pouezusañ. Lies ha soutil. Barzhonegoù-pediñ ar gristenez, barzhonegoù-kanañ kustum ar beizanted, barzhonegoù-soñjal en dud karet, barzhonegoù-klemm ar Vreizhadez a stourme evit he yezh hag he sevenadur. Da bep hini e lod. Met n’amp ket da lodenniñ an traoù. N’eus ket, deus un tu, un Anjela o komz deus poan tud an douar, ha deus an tu all, un Anjela stourmerez ha mistik.\nN’eus den ebet perc’henn war Anjela. N’eus den ebet perc’henn war he hêrezh. Da Vreizh eo hi.\nPezh zo dleet dimp ober, an dra nemetañ a c’hortoze-hi diouzhimp marteze, eo diwall na vije ket laosket he c’han da fraostañ. Ret eo dimp skignañ ha skuilhañ he barzhonegoù par ma c’hallimp. Ha ma vo dav dimp treiñ he zestennoù e galleg evit ma vije sachet al lennerien etrezek an testennoù orin, ra vo graet. Tud zo o c’hortoz se. Muioc’h-mui a dud onest o dije c’hoant da zizoloiñ teñzorioù barzhoniezh Anjela. Met n’emañ ket gante an alc’hwez aour a zigorfe ar c’houfr : ar brezhoneg.\nTroet e vez oberennoù barzhed deus ar bed a-bezh. Dav eo ober ‘memes tra gant oberenn Anjela peogwir he deus un dalvoudegezh hollvedel. Daoust ma n’eo nemet e brezhoneg e c’haller kompren hec’h ijin.\n* Diwar Roger Laouenan, « Anjela Duval : une voix prophétique ? », ArMen, niv. 56, miz Genver 1994, pp. 18-27. Lakaet e brezhoneg gant Corinne ar Mero.


Ag er Sacremand a Briedereah - Wikimammenn\nAg er Sacremand a Briedereah\nE ti J.M. GALLES, 1790 (pp. 439-453).\n◄ Ag er Sacremand a Urh Ag er Sacremand a Briedereah Goulènnet hac é vou reit teoh ►\nBoud trompét a fæd en hani guet péhani en hum aliér. Par exampl, Pierr e zezir hum aliein guet Mari : en trompein e rér én ur rein dehou Therès é léh Mari. É aliance guet Therès n’en tall de nitra. En ol e ouair ehue penaus er Venéh, el Leannesèt hac en dud ingagét én Urheu sacrét n’eèllant quet diméein.\nBout quærent beèd er bembvèt pasèn a guærentage. Eit cavouét just er basèn ma vér quærent, réd-è clasq er pèn ag er guærentage, ha contein quel liès a basèn èl a rum tud ma vér peèlleit doh er pèn cummun. Par exampl, deu-vrær e zou ér guettan pasèn : où bugalé (quenderhui germén) e zou én eil pasèn : bugalé er guenderhui germén e zou én dairvèt-pasèn, hac ur rum peèlloh e form er bedairvèt-pasèn. Ur uéh ma vai unan ag en eu-barti ér bembvèt-pasèn, n’en dès mui a ampechemand a guærentage itré-d’ai.\nBoud aliét én ur mod-benac guet en hani e zezirér de brièd. Bout-ç’ou tri-sort aliance : 1.° Unan e sàu ag er Briedereah legitim, dré bèhani en dén e za de voud aliét de ol quærent ha ligné é voès ; hac er voès e za ehue de voud aliét de ol quærent ha ligné hé dén. Contein e rér en aliance èl er guærentage : quel liès a rum, quel liès a basèn.\n2.° En eil sort aliance e sàu ag er péhet lous : par exampl, un dén e gouchi ur verh pé ur voès, e za de voud aliét de ol hé hærent beèd en dairvèt-pasèn a guærentage, ha n’eèll quet hemb dispance diméein de hanni a nehai. Er voès pé er verh couchiét e zou ér memb stad vis-a-vis de dud en hani en dès hé houchiét.\n3.° En drivèt sort aliance e sàu ag er Sacremand a Vadiènd. Rac-ce en hani e vadè ur hroaidur, e za de voud aliét tehou ha d’é dad ha d’é vam. Er-ré e zalh ur hroaidur ar er Fonce a Vadiènd, e za de voud aliét tehou ha d’é dad ha d’é vam : ha chetui perac n’en dai quet permettét d’un tad na d’ur vam badèein ou hroaidur, meit ha requis vehai. Bout-ç’ou hoah un éspece aliance péhani e sàu ag er promesseu a Briedereah groeit é face en Ilis, itré en hani e bromètt ha tad ha mam ha berdér en hani de béhani é promètt.\nEn ol e ouair n’en dai quet permettét de hanni diméét hum aliein guet un aral durand ma vai bihue é barti ; na chongeal hum zizobér ag é barti eit quemér un aral. Pe zehai memb un dén de gouchi ur voès guet promèss a hum aliein ou deu a pe vou marhe é voès pé hé dén, en aliance e rehènt n’en tallehai de nitra.\nGarnagein én ur mod-benac un dén pé ur voès de ziméein inemp d’ou vat volanté. Él léh n’en dès quet a gousantemant, n’eèll quet boud a aliance. Pé scrapein ur verh en drespèt tehi pé d’hé zud, é sigur diméein dehi. Er-ré e ra pé e gonseill er sort treu-ze, e zou éscommuniét.\nDiméein é cuh inemp d’el Lezèn. Ordrenét-è gobér tri bann dré dri-Sul pé Gouil é Pron en Overèn. Réd-è receu er Sacremand é presance puar-test guet Person unan ag en eu-barti e vènn hum aliein, pé gùet ur Belêg en dès a berh er Person pé a berh en Éscob permission d’ou æredein.\nDihuènnét-è ehue doh ne vern pihue en dès reit de unan promesseu a Briedereah é face en Ilis, a æredein d’un-aral hemb en dout torrét, revè el Lezèn, er promesseu groeit d’er hettan parti.\nNe feut quet credein é vou én ur uéh na dihue é hanàuehait de bèh stad é hoh galhuét guet Doué : ur blæ na deu n’en dint quet guhavè assès eit quemènt-ce. Consultet liès hou Covezour hac éxpliquet tehou hou tispositioneu. Disclæriet tehou reih ha splann er péh e lar deoh hou speret, hou calon, hou c’imur.\nDe beb-unan-è enta hum avisal erhad ha considérein pèh quer miserabl-è unan en dès quemérèt ur stad ne jauge quet doh-t’ou. Perpet é poén, guet bihannoh a hræceu : perpet idan er béh, guet bihannoh a secour : perpet croësieu ponnér, hemb courage d’ou doug : perpet obligationeu a béré en hum aqùitt en drespèt d’é galon, hac èl-ce beèd er marhue ! Tristæd ur vuhé ! Quemènt-ce e arrihuou gueneoh mar hum ingagét hemb consultein Doué. Ma ne fal quet deoh bout trompét, considérét ne hoès quin affær d’obér ér béd-men, meit hou salvedigueah. Mæs eit bé gobér guet assurance, goulènnet guet Doué sclærdér eit hanànein é volanté ; hac eit ma vou cheleuét hou Pedèn, rénonciet d’en ol pènnadeu péré hou touguehai de héli hou fantasi ; d’er garanté raï vras doh unan-benac, ha d’en inclination fal, péré e ouni er galon hac e zall er speret ; d’én dougeance raï vras a hou tud, péhani e rehai deoh sèntèin doh-t’ai quêntoh eit doh Doué ; d’en ol hoand ha dezir de zastum danné, de voud inourét ha considérét, péré ou laquehai marcè d’ancoehad hou salvedigueah.\nDihoallèt drès peb-tra a gommance dré en debauche hac el libertinage, èl ma arrihue guet en darn muyan. Ne vou quet é héli lorbage, folleah, vanitéeu ha bobanceu er béd, é hanàuehait volanté Doué én hou quevir ; hac en hani e gommance dré er péhet, ne ra quet liès fin vad. Ag er sort-ze é lar er Speret-Sahtel : Ind em pedou, ha n’ou cheleuein quet : ind em hlasquou, ha n’em haveint quet, rac nou dès quet prezét quemér reglemant mad er bet, ha dougeance Doué n’en dai quet bet én-ai... Conduiet enta ur vuhé santel a vihan : hum aqùitted erhad a hou teværieu : tosteit liès d’er sacremanteu : groeit bamdé ur mortification-benac, un ævr mat-benac eit méritein guet Doué er græce de hanàuein é volanté : hum recommandet d’er Uériès glorius Vari, d’hou ç’Æl-Gardién, d’hou Sant Patrom... Laret liès èl S. Paul : Men Doué, petra e fal deoh ma rein mé eid accomplissein hou volanté santel ? Pé avel Samuël : Conzet, men Doué, rac hou servitour e cheleu. Pé avel er Profæt David : Men Doué, discoeit teign en hènd e zelian quemer, hac ansaignet teign er routt doh péhani è telian derhel... (El Livr Pedènneu e fourniss deoh ur Bedèn eit goulèn er græce d’obér ur choæge mat).\nN’en dai quêstion meid a zeu-stad : pé diméein, pé chom hemb diméein. Hum laqueit é balance itré d’ai hemb bout douguettoh de unan eit d’en aral. Éxaminet nezè de betra éh obligeant ; pèh dangerieu, pèh diæzemant ha pèh æzemant e zou é peb-hani, &c. Arlerh seèllet péré-è hou c’uellan hac hou fallan dispositioneu hac inclinationeu ; de betra é hoh mat ha de betra n’en doh quet, de betra en hum zouguét muyan revè Doué. Considéret anfin é pèh stad é careheoh merhuel, ha péhani vou er gùellan deoh é Jugemand en Eutru-Doué ; Rac er marhue hac er Jugemand e zou deu-vestr mat, hac e gondui d’en hènd sur er-ré e gar ou honsultein hac ou cheleuèt.\nGoudé m’hou pou hum éxaminét èl-ce istroh eid ur uéh, mar santét hou calon é pignein de chom hemb diméein, sontéet hoah hou tispositioneu, guet eun ne veheoh trompét. Deu-sort tud e chom bemb diméein : lod e chom èl-ce dré choæge hac ésprèss : lod-aral, rac n’en dai quet possibl dehai diméein, pé a gaus d’ur hlinhuèd, pé a gaus d’un occasion-benac-aral. Ne vou quet secour e vanquou d’er-ré-ze, mar carant hum boéniein de bratiquein er vertuyeu e jauge doh ou stad.\nMar santét hou calon é pignein de ziméein, considéret é ma en dispositioneu desordr guet péré en hum ingage en darn muyan ér stad-ce, e zou caus de baud ag er scandal ha malheurieu e arrihue ér Grechéneah. Pihue e gredehai é huélèt er péh e bass ér béd, é hès ur Sacremant de receu en dé ma timéèr. Ne uélér é mésq en dud youanq meit libertinage, boufonereah, hantiss criminel : ne gleuér guet-t’ai meit bêgadeu lous, bourdeu sot, mêlodiage, conz a vragueriss, a zanné, a zivertistemant, a vanité... Mar dai èl-ce en e hoès bihuét, distroeit dohoh hou ç’hunan, laqueit reihtæd én hou puhé ha consultet erhad quênd gobér hou choæge.\nConsidéret é ma ponnèrroh en obligationeu ag er stad a Briedereah eit ne chongér ér béd, hac é vou dehuehad teoh bout nezè é tésquein pratiquein er vertuyeu necessær eit hum aqùittein erhad a nehai. Éxaminet drès peb-tra mar doh én disposition de zessàu gùel hou famill eit ne ra en darn-muyan : rac n’en dès deja meit raï a fal Grechénion ér béd, ha gùel vehai deoh chom hemb diméein, eit hum laquad él léh de grésquein er chagrin e ra d’en Ilis en tadeu ha mameu lache ha dissourci é tessàu santelemant ou bugalé.\nUr uéh m’hou pou hanàuét hou vocation, taulet hou spi de hanàuein er parti e zestin deoh en Eutru-Doué. Ne gonsultet quet hou c’inclination naturel ; ne seèllet quet quemènd doh en danné, na doh er vrahuité, na doh er vaillantiss, èl doh er vertu hac er santeleah ; ha pe vehai possibl deoh cavouét un Æl, ne glasquet quet gùel. A-zè en e hoès dobér arrè a bedein hac a obér peb-sort ævreu mat eit méritein guet Doué er græce de hanàuein en hani é compagnoneah péhani é fal dehou ma tehait de hum santefiein.\nÉ-tretant antréein ér stad-ce, hum daulet de bratiquein en ol vertuyeu : dihoallet mat doh er chongeu, dezirieu, conzeu hac actioneu dishonest : ne hantet quet é cuh na hemb requis en hani guet péhani é teliét hum aliein, pé hui e rei d’en diaul léh d’hou ç’attaquein é peb-mod. Ne chonget quet, èl ma ra ul lod-vad, é ma permettét tout itré er-ré-zou promettét en eil d’éguilé. Er fal gredèn-ze e zou caus ma rér paud a sacrilégeu én un antréein ér stad a Briedereah.\nEn dé ma receuehait er Sacremant, crésquet hou Pedènneu hac hou ç’ævreu mat, eit ma vou eid-oh un dé a hræce hac a vénidiction. Permettét-è gobér ul leign honest guet er guærent tostan ha guet en amièt : mæs dihuènnét-è, é sigur gobér fest, a rein d’er-ré-ral occasion d’offancein Doué. Caër e vou larèt é ma er mod gobér èl-ce : modeu ha custumeu er béd ne vireint quet en ivraignereah, er horolleu scandalus, en tabut hac en dissancion a vout péhedeu a béré en hum rantt cablus er-ré e ra occasion dehai dré ou digueoreu caër hac ou leigneu saffarus. Mar e hoès fest d’obér, couviet er beurerion ha tud devod, péré hou secourou de dènnein ar-n’ah bénidiction en Eutru-Doué. Mæs ne veaih quet disquêntt assès eit quemér delé é sigur gobér chérvad guet tud, péré en trenoz e rei goab a hanah. Ul lod-vad guet eun petra e vou larét a nehai ma re rant èl er-ré-ral, e ra dispigneu mal-a-propos, a béré en hum santant durand ou buhé ! Chetui petra e ouniér guet custumeu er béd.\n4.° Deu-brièd e zeli hum gomportein é peb-tra guet honestiss. Mar dai ordrénét tehai boud itré dai inourabl hac honest, terriplæd é vou condannét guet Doué er-ré e vou malheurus assès eit hum lausquein guet un aral. Dihoalleènt ne zehai en eun ag ou dout rai a vugalé pé a goncevein raï bront dré er méh diræzonabl ag en dud, d’ou zurel é péhedeu (hanhuét ér Scritur abominabl dirac Doué), péré en dès taulét Onan hac hilleih-aral én ihuern. A guemènt-ce é ma hoah cablus paud a dud miserabl, péré e fal dehai derhel doh ou fallanté hemb coll ou inour. Lahein e zou sur ur péhet horribl, ha neoah mirèt a gonceuein ha lahein e zou er memb tra, é-mé S. Augustin. (Er-rest e zou éxpliquét él Livr ag er Vuhé devod, Chapistr XXXVIII, Parti III).\nAdtapet diwar « https://br.wikisource.org/w/index.php?title=Ag_er_Sacremand_a_Briedereah&oldid=83243 »\nKemmoù diwezhañ degaset d'ar bajenn-mañ d'an 6 Gen 2016, da 11:11.


Pajenn:Morvan - Buez ar Zent, 1894.djvu/450 - Wikimammenn\nPajenn:Morvan - Buez ar Zent, 1894.djvu/450\n27 a Even\nsant irenee, eskop ha merzer\nmor, Irenee a oue digaset e Frans gant sant Polikarp evit sikour sant Pothin, eskop Lion. Sant Pothin a roaz d’ezhan ann Ursiou sakr, ha kerkent ec’h en em lakeaz da brezeg gant kalz a nerz ha da zifenn ar feiz katholik a enep ann heretiked hag ar baianed.\nSant Pothin o veza achuet he vuez dre ar verzerenti, sant Irenee a oue choazet evit delc’her he blas. Hogen, diskouez a eure kement a furnez evel eskop, hag he gomzou, he aliou hag he bedennou a zougaz kement a frouez, m’en devoue ann eur da c’hounit da Jezuz-Krist, n’e ket hebken holl dud Lion, mes c’hoaz eur maread euz ar re a ioa o chom er c’heariou all divar dro.\nD’ar mare-ze, eskibien ann Azii n’en em glevent ket gant ar pab divar benn ann deiz ma tliet selebri gouel Pask. Enn Azii e selebret ar gouel-ma d’ar pevarzekved devez euz a loar veurs, hag ar pab a lavare ne dliet her selebri nemed d’ar zul varlerc’h.\nPrest oa dija da deuler ann eskummunugenn var ar re ne zentchent ket outhan ; mes sant Irenee hen dizaliaz enn eur skriva d’ezhan : « — Tad santel, perak koundaoni eskibien ann Azii evit eur c’hiz hag a ioa heuliet er vro-ze enn ho raok? » Ar pab azelaouaz sant Irenee, hag eskibien ann Azii a gendalc’haz da zelebri gouel Pask d’ar pevarzekved devez euz a loar veurs betek konsil Nisee. Ar c’honsil-ma avad a zifennaz ne vije hiviziken selebret ar gouel-ze e nep leac’h nemed d’ar zul varlerc’h.\nSant Irenee ne ehane da ober brezel da fals kredennou ann heretiked; mes ann dra-ze ne vire ket outhan da garet ann heretiked ho-unan.« — Ho c’haret a reomp, emezhan, enn eur feson talvoudusoc’h evit ho zilvidigez eget n’en em garont ho-unan; rak mar d-oump avechou rust enn ho c’henver, ne d-eo nemet evit parea gouliou ho ene ha lamet ann ourgouill euz ho c’haloun, abalamourann ourgouill-ze eo arpenn-kaoz euz ho aheurtamant. »\nAr zant-ma en deuz skrivet kalz levriou; mes ann darn vuia anezho a zo kollet, ha ne jom mui nemed unan hag a zo pemp lodenn ennhan. Enn drede lodenn\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/450&oldid=137660 »


Pajenn:Perrot - Bue ar Zent.djvu/722 - Wikimammenn\nPajenn:Perrot - Bue ar Zent.djvu/722\nDistro d’e vro, e chomas eur pennad en arvar da glask e hent. Ar bed a zigore d’ezan frank e zivrec’h, en eur ginnig d’ezan enoriou ha plijaduriou. Mes Per a wele eno kalz danjeriou evit silvidigez e ene. En em zonjal a reas mat hag ec’h eas d’ar gouent. En Manjarez e wiskas saë menec’h sant Fransez. N’en devoa nemet c’houezek vla.\nDiwar neuze, ar bed a oa maro evitan hag hen a oa maro evit ar bed. Beilh ’rê kement war e skianchou ha dreist-oll war e zaoulagad, ma n’anaveze e genvreudeur-menec’h, goude bevan tri bla gante, nemet dre o mouez. E vevans oa bara, dour ha louzeier divlas. Alïes e tremene daou ha tri devez hep tam ; ne roë d’ar c’housked nemet nebeutan m’halle ; eur pallen astennet war an douar noaz oa e wele. Epad e vue hed-a-hed e talc’has ar pinijennou-ze.\nDaoust d’ezan da vezan piz warnan e-unan, e veze dalc’h-mat enkrezet gant an tentasionou ; mes dre forz pedi hag en em viret izel a galon e chomas an trec’h gantan.\nDa ugent vla, e oe hanvet superior en kouent Badajoz. Eno e oe eur skouer beo evit e venec’h. Goude tri bla er garg-ze, e oe beleget ha laket da brezek (1524). Pa bigne er gador, e seblante d’an dud gwelet êl ar binijen. Eur vad dreist-muzul a reas dre e gomzou ha muioc’h c’hoaz dre e skoueriou, epad ar c’houec’h vla ma renas ar vue-ze.\nE c’hoant oa mont pelloc’h c’hoaz war hent ar zantelez. Goulenn a reas bezan kaset d’eur gouent, elec’h ma c’hallje bevan e-unan gant Doue ; rak muioc’h e konte war ar beden, evit konvertisan an dud, eget war ar c’homzou helavar. Kaset e oe da gouent Sant-Onuphor. Eno e reas al levr kaer-ze, « Ar Beden a galon », meulet gant santez Thereza, sant Fransez a Zal, gant ar pab Gregor XV ha gant kalz-all a dud brudet. Diskouez a ra ennan pegen red eo ar beden-ze evit magan ar vue gristen, peseurt frouez a denner anezi ha penôs en em gemer evit he ober mat. E-unan e roë ar skouer eus kement a c’hourc’hemenne d’ar re-all. E galon a veze dalc’h-mat troet warzu treo an nenv. Gwelet e veze o chom eun heur, hag ouspen a-wechou, e zaoulagad en nenv, e zivrec’h astennet en kroaz, hep finval an disteran, beuzet ma veze e ene en Doue.\nYan III, roue ar Portugal, a c’hoantaas e welet evit kaout e ali war aferiou e gonsianz. Digas a reas d’ezan eur c’har kaer evit ober êsoc’h ar veaj ; ar zant ne fellas ket d’ezan pignal ennan. War e droad diarc’hen ha gant e zilhad gros, ec’h eas da lez ar roue. Kement e plijas ma oe galvet eun eil gwech. Ar skouer eus e vue pinijennus\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/722&oldid=141024 »


Donald Knuth - Wikiarroud\nDonald Ervin Knuth (ganet d’an 10 a viz Genver 1938) a zo un urzhiataerour stadunanat, Professor Emeritus e skol veur Stanford. Aet eo dezhañ priz Turing e 1974. Savet an-deus ar meziant TeX ha levr The Art of Computer Programming.\nDonald Knuth e 2005\nDiwallit d’ar fazioù er c’hod-mañ : prouet am eus eo reizh ha netra all, n’am eus ket klasket peurgas anezhañ.\nDa lavarout eo : un algoritm hag ar program a seven anezhañ n’int ket ar memes tra.\nMuiaat re abred eo orin an holl fall.\nDa lavarout eo : gwelloc’h skrivañ ur program reizh da gentañ, a-raok muiaat anezhañ (lakaat anezhañ da vezañ founnusoc’h pe da gemer nebeutoc’h a vemor).\n↑ (en) « The correspondence between Donald E. Knuth and Peter van Emde Boas on priority deques during the spring of 1977 », Peter van Emde Boas, Pajenn bersonel Peter van Emde Boas e lec’hienn skol-veur Amsterdam.\n↑ (en) « 1974 Turing Award Lecture », Communications of the ACM 17 (12), Kerzu 1974, p. 671.\nAdtapet diwar « https://br.wikiquote.org/w/index.php?title=Donald_Knuth&oldid=4319 »\nDernière modification le 29 Gou 2019, à 07:33\nKemmoù diwezhañ degaset d'ar bajenn-mañ d'an 29 Gou 2019, da 07:33.


Buhez ar Zent. pages 792, 793, 794. Encyclopédie Marikavel.\npages 792, 793, 794\nEskob Aleth (***- 621)\nMalo a oa ginidik eus a Vro-Geumri. Beleg hag abad oa da dregont vla, hag e teuas en Bro-Arvor war-dro hanter ar c'houec'hvet kantved, gant eun tregont diskib bennak. Douaran reas en eur gourenezen tost da gêr Aleth, en Breiz-Uhel, ha dioustu en em lakas da brezek Jezuz-Krist en Aleth, en Korseul ha war ar mêziou tro-war-dro.\nDont a reas c'hoant d'ezan da vont da ganan oferen ar Zul-Fask, da Gorseul. Mes ar gloareged a oa gantan o devoa ankouaet ar gwin oferen hag ar c'halur. En keit ma oad o vont da gerc'hât an treo-ze en kêr, Konomor, ar roue eskummunuget, a deuas ive di gant ôtrone e lez, hag a gavas war e hent eun toulladik tud o vont en eur ouelan da zebelian eun den yaouank pinvidik. Ar roue a oe poaniet bras o welet pegen glac'haret e oant. Lavaret a rejod d'ezan, en eur ziskouez an iliz 'lec'h ma tlee Malo oferen-nan :\n- En iliz-ze zo eur beleg santel, e hano Malo, hag a ra treo souezus. Mac'h afec'h d'hen kaout, ôtrou, e c'hallje, goude bezan pedet e Zoue, lakat an den-man da zevel eus a varo da veo !\n- Pelec'h eman an den ho peus komzet anezan ?\n- Setu hen aze, stouet d'an douar, o pedi e Zoue.\n- Lavaret d'ezan sevel ha dont d'am c'haout.\nMalo a deuas, mes ne zaludas ket ar roue, hag ar roue ne c'houlennas ket e vennoz. Kement hini a oa eno a c'houlennas neuze ouz ar zant rei ar vue d'an den yaouank :\n- An Otrou Doue hepken, eme heman, a c'hall ober an dra-ze.\nKoulskoude, o welet pegen bras oa o glac'har, e lavaras :\n- Digaset ar c'horf d'an iliz, ma vezo grêt warnezan pedennou ar re varo.\nPa oe digaset ar c'horf-maro d'an iliz, Malo a reas d'an holl mont er-mêz, ha ne zalc'has en e gichen nemet e gloareged. Stoui a reas neuze d'an douar hag e pedas a greiz kalon. Pa zavas en e zav, an den maro a zavas ive eus e arched.\nE-touez ar bobl a oa bodet eno evit goueliou Pask, e oa kement a baganed hag a gristenien. Holl o devoa c'hoant da welet an oferen.\nGoude hirr gortoz, e oe kommanset; mes war-lerc'h ar Gredo, e renkjod adarre pôz; ne gaved ket en Korseul nag eur banne gwin nag eur c'halur. Ar baganed o devoa en em glevet evit ober c'hontrol ouz ar gristenien. Ar roue Konomor hag ar bobl a deue da skuizan o c'hortoz; ar zant a reas neuze eur c'halur gant eur men eus an ôter hag a droas an dour en gwin; en doare-ze e c'hallas achui e oferen.\nMalo a zavas eleiz a vanatiou. Labourât douar a rê ive. Eun devez ma oa et d'e bark, e lemas e vantel hag e lakas anezi en pign ouz eur wezen dero. Eul laouenanig a deuas hag a dovas eun u enni.\nD'abarde, p'en devoe achuet e zevez, Malo a yeas da gerc'hât e vantel. Pa welas an u e chomas souezet hag e lavaras : « Doue holl-c'halloudek, c'houi eo ho peus laket al lapous bihan-ze d'ober e nez em mantel. Ma leman anezi digantan e kollo e u. » Ha kentoc'h evit ober an disteran poan d'al laouenanig, ec'h eas d'ar gêr, o lezel e vantel ouz ar skourr, ken e oe savet an evned bihan.\nGoude bezan tremenet daou-ugent vla o kelenn ar baganed, oc'h ober vad da gorf ha da ene an dud a oa war e dro, ar bobl a c'houlennas digant Judaël, roue an Domnone, sevel eun eskopti en Aleth ha lakat Malo da eskob.\nAr manac'h santel a yeas da Dour hag eno e oe konsakret eskob; eur wech dizro d'e eskopti, e labouras c'hoaz muioc'h da astenn endro d'ezan rouantelez Jezuz-Krist. Koulskoude e brezegennou ne blijent ket d'an holl, d'ar re fall, dreist-oll. Klask a rejont noazout outan. Eur manac'h koz, hag a oa diouz e du, a oe stlapet gante er mor ha beuzet.\nO welet kement-se, Malo a gwitaas ar vro, hag 'n em dennas en Luxeuil, elec'h ma oa neuze sant Kolomban. Pa gredas e oa torret d'e enebourien, e teuas endro, mes digemer fall a oe grêt d'ezan, hag hen 'kuit adarre.\nAn Otrou Doue a skoas neuze bro Aleth, o tigas warnezi eur zec'hor vras. Daoulagad Alethiz a zigoras neuze; mont a rejont da glask ar zant, ha dre forz pedi anezan, e c'halljont e lakat da zont gante d'e eskopti. Kerkent ha ma 'nem gavas er gêr, ar zec'hor vras a baouezas. Sant Malo a varvas en Aleth, war-dro an oad a gant vla, er bla 621. Aboue, ar gêr-ze a doug e hano.\nEun dra hag a ver en gortoz anezan digant kement hini a zo bet astennet an dorn d'ezan war hent ar vue, eo an anaoudegez vat.\nAn anaoudegez vat a zo eun dra red; ha koulskoude, nag a zianaoudegez a zo war an douar-man ! Nag a hed gwech bemde e welomp o tont da wir lavar ar re goz :\nNag a bed tad, nag a bed mamm o deus poaniet blaveziou ha blaveziou; o deus dispignet gant o bugale o danve, o yec'hed hag; o nerz, hag a ve gwelet, en o c'hozni, prest da vervel gant an naon.\nHag ar pez a zo gwir pa gomzer eus ar vad grêt d'ar c'horfou, a zo ken gwir-all, siouaz, pa gomzer eus ar vad grêt d'an eneou. Abalamour d'eze, ar veleien o deus dilezet pep tra; labourât se reont, hep paouez, da lakat ar vertuziou kaeran da zevel enne.\nRed eo eta, da vihanan, anaout ar vad a reont ha komz aneze gant doujanz. « Arabad eo d'ec'h, eme sant Pôl da gristenien e amzer, ankouât ar re ' zo bet o ren ac'hanoc'h hag o deus prezeget d'ec'h komzou Doue. Mementote prœpositornm vestrorum qui vobis : locuti sunt verbum Dei. (1) »\nAn holl a gomz eus ar beleg, hag ar re a anave anezan au nebeutan eo a drouk-komz anezan ar muian. Evit gouzout petra eo, n'et ket d'an tiegeziou dizoue, eno n'eus hano mat ebet; n'et ket d'ar skoliou dizoue, eno n'eo nemet eur spontailh; n'et ket d'ar skridou dizoue, eno ne rêr nemet e labean. En tiegeziou dizoue, er skoliou dizoue, er skridou dizoue, n'anavezer ar beleg nemet diouz an tu gin; anaout eun dra diouz an tu-ze, n'eo ket hen anaout eo. Evit anaout ar beleg diouz an tu mat, darempredet anezan ha goulennet petra eo digant an hini en 'deus hen grêt, hag e lavaro d'ec'h eo «holen an douar, sal terrœ; ha sklerijen ar bed, et lux mundi. » Neuze e ouvefet ar wirione.\n(1) Ad. Heb. XIII, 7.


Pajenn:Marigo - Buez ar Saent.djvu/140 - Wikimammenn\nPajenn:Marigo - Buez ar Saent.djvu/140\nar galite a Gristenes pe a Servicheres da Jesus-Christ. Pebes furnez n’hon eus-ni quet remerquet en he c’homsou, pebes prudanç en he responchou, pebes couraich ar pebes constanç e creiz, c’hruela tourmanchou ! Miraclou a garfemp da velet evit excita hor Feiz, evit souten hor perseveranç : pe seurt Miracl caeroc’h na touchantoc’h eguet ar Verzeres illustr-mâ, ha quen alies a Verzer hac a Verzeres-all ? Ma ne zeuomp quet d’en em gonvertissa dre an exemplou bras-se pere o deus contribuet quement da gonversion ar bed-oll, ne doump-ni quet hènvel ous ar Bayanet aheurtet, pere o velet ar burzudou-ze a chome obstinet en o dallentez ?\nEil Reflexion. Ar bed a so ul Levr bras e pehini cals a Sænt o deus desquet caret Doue, hac e pehini Santes Juliana a zescas e aznaout. Beza ez eus el Levr bras-mâ traou pere a represant deomp ar vadelez a Zoue, dre ar mad a reont deomp. An Heaul hac al Loar a zeu d’hor scleraat, an Douar a ro deomp frouez evit hor maga, ha fleur evit hon rejouissa, hac un infinite a draôu-all. Coiisideromp-ii ha trugarecaomp Doue pehini en deus o roet deomp evel mercou eus e garantez. Mar deus traou quer mad ha quer caër var an Douar, pehini ne deo nemet al lec’h eus hon exil, peguer caër ne d’ê quet ar Barados, ha pebes joaüsdet na recevo quet an Eneou just er Pales eternel-ze a Zoue !\nBeza ez eus traou-all er bed pere a zeu da noasont deomp, pe d’hon incommodi, evel an amser rust, ar glao, an avel, an tourmant. Pa santot ar boan a reont deoc’h, trugarecaït Doue dre ma permet quemense evit ober deoc’h caout sonch e m’oc’h er plaç eus hoc’h exil, ha non pas en ho pro. Souffrit gant patiantet an incommoditeou-ze, ha livirit enoc’h oc’h-unan : Mar deus quement da souffr er bed-mâ, petra na souffro quet er bed-all ar re collet, siouaz dezo !\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/140&oldid=134237 »


Pajenn:Le Clerc - Ma beaj Jeruzalem, 1902.djvu/223 - Wikimammenn\nPajenn:Le Clerc - Ma beaj Jeruzalem, 1902.djvu/223\nra pep-hini. Ha na ya drouk e-bed enne pa deuomp da hasten hon fri ’uz d’o labour, Fent o deuz zoken ar re anê an euz levrio armeniad dirake, o welet anomp o souz raktal : n’omp ket ’vit lenn eul lizeren euz o *yez. Ha ni da vousc’hoarzi wardro gante. Koulskoude e tlefemp *damruian gant ar vez. Rag int o deuz anoudegez euz ar gallek. Teul a ran ple d’unan anê a zisk eur gentel en « Télémaque » ha d’eun all a studi eur « grammaire française ». Vad a ra d’hon c’halono a Fransizien gwelet kement-se ; n’eo ket eta c’hoaz maro-mik dre-aman an istim ’vit hon bro garet, daoust pegen nebeud, aboue daou pe dri bla ’zo, e ro ar gouarnamant skoazel d’ar relijiused a labour aman ’vit magan ha kreski anei, daoust pegement zoken e klask lemel kalon digante, ’n eur oaskan ’nê e pep sort stum en o mamm-vro.\nA drugare Doue, n’eo ket c’hoaz peurdispennet o labour. N’int ket dare kennebeut da zigalonekât : rak gwel a reont na gollont ket o amzer nag o foan. Kement o deuz græt al leaned katolik o tiski ar gallek d’an Arabed yaouank aboue daou-ugent ’la ’zo, ken eo deut aman ar c’hiz d’hen diski, daoust ha na ver ket katolik : na dremener ken ’vit eun den a zoare, mar n’ouveer ket eun tamm gallek.\nSetu perak e ve disket yez Frans d’ar gloareged armeniad e ver en sell d’ober gante beleien divezatoc’h. Int eo hon deuz gwelet en kampr-studi ar c’hloerdi, dirak al levrio gallek.\nKement a stad a zo ennomp, ken e reomp hon gourc’hemenno, ’rauk kimiadi, ha d’ê ha d’o mestr-skol.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/223&oldid=108009 »\nKemmoù diwezhañ degaset d'ar bajenn-mañ d'an 19 Gwe 2017, da 12:36.


Enez Sumbawa en Indonezia\nSumbawa zo unan eus inizi Indonezia, e proviñs Nusa Tenggara Barat.\nEmañ etre enez Flores, er reter, hag enez Lombok, er c'hornôg ; er gevred dezhi emañ enez Sumba. En em astenn a ra Sumbawa war 15 448 km2 (teir gwech gorread Lombok) ha poblet eo gant 1,33 milion a dud (2010).\nAr menez-tan Tambora eo beg uhelañ an enezenn (2 722 metr). Tarzhañ a reas ar menez-tan-se e 1815 ha lazhet e voe 92 000 den gant an darzhadenn, kalz brasoc'h eget hini ar menez-tan Krakatoa e 1883 e-keñver ar c'hementad magma taolet er-maez. Abalamour d'al ludu taolet en oabl, e voe graet eus ar bloavezh 1816 "ar bloavezh hep hañv".\nAdtapet diwar « https://br.wikipedia.org/w/index.php?title=Sumbawa&oldid=1475182 »\nKemmoù diwezhañ degaset d'ar bajenn-mañ d'an 4 Ebr 2013, da 20:13.


Goulennoù ? - BreizhVOD\nNe vern 2 +14 +2 +3 +2-3 bloaz +6 +10 +12 +16\nN’em eus ket renevezet ma c’houmanant ha/pe n’em eus ket graet war-dro hizivadenn ma c’hartenn-vank\nDa gentañ tout dav eo deoc’h en em gevreañ d’ho kont Breizhvod. Evit bezañ koumanantet en-dro skarzhit hoc’h emezeladur kozh en ho taolenn-stur (memes mard eo war ar statud “nullet”). Gallout a reoc’h en em goumanantiñ en-dro hoc’h heuliañ ar prosezadur boutin. Klikit war al liamm m’ho peus c’hoant muioc’h a ditouroù.\nResevet em eus ur bostel otomatek ha n’em eus ket c’hoant reneveziñ ma c’houmanant\nDa gentañ tout dav eo deoc’h en em gevreañ d’ho kont Breizhvod. Evit bezañ koumanantet en-dro skarzhit hoc’h emezeladur kozh en ho taolenn-stur. Klikit war al liamm m’ho peus c’hoant muioc’h a ditouroù.\nHa ret eo din bezañ kennasket ouzh internet evit sellet ouzh ur film e streaming ?\nA-benn sellet ouzh ur film e streaming e rankit bezañ kennasket ouzh internet e-pad pellgargañ ar film. Ur wech echu ar frapad pellgargañ n’och ket rediet da chom kennasket ouzh internet a-benn sellet ouzh ur film.\nMa vez gourc’hemennet un DVD ganin, a-benn pegeit e c’hellin degemer anezhi ?\nDegemeret e vo ar bladenn video ganeoc’h e korf 2-5 devezh kerkent ha degemeret ho paemant ganeomp. Evit ar gourc’hemenn DVD e c’hellit paeañ dre chekenn war anv “BreizhVod” ha kas anezhi d’ar chomlec’h : BreizhVod – 1 straed ar Baradoz – 29000 KEMPER\nPerak e vez goulennet ma chomlec’h a-benn krouiñ ur gont ?\nGoulennet vez ho chomlec’h e kenkaz ‘vefe implijet ar gourc’hemenn DVD ganeoc’h. Ne vo ket implijet evit abegoù all avat !\nHa gall’ a ran implij ur film er skol, en-diavaez deus an ti ?\nAn oberezhioù kinniget war BreizhVOD a c’hell bezañ implijet evit ho tiegezh nemetken. N’oc’h ket aotreet da skignañ ar programoù en-diavaez pa vefe evit abegoù pedagogel pe evit abegoù all. Difennet eo seurt skignadennoù abalamour da velladoù skrivet er C’hod ar Berc’hentiezh Intelektual.\nMa fell deoc’h implij ur program bennak evit skignañ anezhañ er skol, e c’hellit mont e darempred ganeomp avat a-benn kavout un diskoulm.\nHa reizh eo BreizhVOD da-geñver al lezennoù ?\nSavet eo bet BreizhVOD en ur zoujañ ouzh al lezennoù. Pep tra zo reizh da-geñver ar gwir.\nPenaos paeañ ?\nDegemer a reomp un doare da baeañ nemetken : ar paemantoù dre ar rouedad. Ar sistem paemant zo gwarezet gant ar sistem STRIPE.\nDegemer a reomp ar chekennoù evit ar gourc’hemenn DVD nemetken pe ar c’houmanantoù bloaziek.\nPet gwech e c’hellan sellet ouzh ur film ?\nM’ho peus dibabet da feurmiñ ur film e doare streaming e c’hellot sellet outañ nouspet gwech e-pad 48 eurvezh. Mard oc’h koumanantet da vBreizhvod+, ez eo diouzh ho c’hoant !\nHag an istitloù ?\nAn darn vrasañ deus an oberezhioù kinniget war BreizhVOD zo kinniget e brezhoneg nemetken hep an istitloù. Evit programoù zo avat e vez kinniget deoc’h un dibab a istitloù galleg pe brezhoneg. Deoc’h da zibab …\nPenaos implij an istitloù ?\n– Mard eo bet dibabet ganeoc’h feurmiñ ur film (streaming) e rankit klikañ war ar boutonig anvet “cc” ur wech boulc’het lennadenn ar film. Kavout a reot ar boutonig-mañ e traoñ ha war an tu dehoù deus ar fichenn video.\n– Evit un DVD eo aesoc’h c’hoazh. Kinniget ‘vo deoc’h an dibab istitloù a-raok kregiñ da sellet ouzh ho film.\nPegeit e chom un oberenn ginniget war BreizhVOD ?\nOber a reomp hor seizh gwellañ evit kinnig oberezhioù e-pad pell. Hor pal zo lakaat kement danvez kleweled bet lakaet e brezhoneg war hor sistem. Siwazh deomp, ne vez ket dalc’het ar gwirioù ganeomp nemetken. Oberezhioù zo a c’hell bezañ kinniget ur frapad amzer ha steuziañ da c’houde.\nPeseurt dafar a rankan kaout a-benn implij BreizhVod ?\nRet eo deoc’h bezañ kennasket ouzh internet a dizh bras (ADSL) ha kaout un urzhiataer a-benn implij BreizhVod.A-fed urzhiataer ez eo gwelloc’h kaout ur Pentium 3 (da lavaret eo adalek ar bloavezh 2003) ha Microsoft SP 2 pe muioc’h. Evit ar re a implij Apple, ez eo gwelloc’h kaout ar sistem Mac OS 10.4 (adalek ar bloavezh 2005) pe gwelloc’h.\nUn ergerzher Web nevez awalc’h (bloavezh 2011) zo ret ivez evel Firefox, Chrome, Safari, Internet Explorer 9,…


Accueil / Lec'h / Breizh / Un uzin saout e Kommanna ?\nBernard Le Bars 2 July 2019\nUl labourer-douar en deus savet ur raktres evit kreskiñ niver e chatal eus 150 buoc’h da 400. Chom a rafe ar saout e-barzh savadurioù. Metanaet e vefe an hañvouez ha strewet ar restachoù war ar parkeier.\nEnklask foran ebet. Un diskleriadur hepken. Setu pezh a lavar al lezenn. Spontet eo bet ar c’hevredigezhioù a zifenn an endro. Divizet eo bet ganto sevel ur vanifestadeg d’ar Sul 30 a viz Even e Kommanna. 600 den a oa deuet da vanifestiñ en ur mod habask. En o zouesk an UDB evel-just. Sellit ouzh keleier Frañs 3 Breizh disul paseet da 7e noz.\nJ.Y. Kermarrec (APPMA)* hag Arnaud Clugery (Dour ha Stêrioù Breizh) o deus displeget mat an traoù ouzh ar mikro a-raok ma vefe graet tro ar vourc’h gant ar vanifesterien.\nSavet ez eus bet ur stankell war an Elorn e Sizun e 1979 gant Sindikad Oglenn an Elorn. Ennañ Brest meurgêr, Landerne, Landivizio ha kumunioù all. Dont a ra dour bro Brest eus lenn an Dreneg. Evet e vez an dour gant 350 000 den. Diskennet e vez live al lenn (110 ha) e-pad an hañv betek fin miz Here, d’ur mare ma vez treut an Elorn. Dont a ra dour al lenn eus an Elorn, kudenn ebet ganti, prop eo. Dont a ra ivez eus ur stêr all hag a dreuz Kommanna. En he c’hichen emañ ar raktres uzin saout. Prometet eo bet gant al labourer-douar e vefe taolet evezh gantañ. Met riskloù a chom, bugoù a c’hoarvez alies. Ha gant ar glav e teuio ar restachoù lous d’ar stêr ha goude d’al lenn.\nBresk ha kizidik eo lenn an Dreneg. Meur a wech eo bet difennet dija mont da gouronkañ enni peogwir e oa deuet an dour da vezañ dañjerus evit ar yec’hed. Setu, n’eo ket dav kemer ur riskl ouzhpenn. Ar c’hevredigezhioù o deus goulennet e vefe nac’het ar raktres gant ar prefed hag e vefe krouet kentoc’h un takad gwareziñ dour al lenn. Nec’het eo ivez Sindikad an Elorn evit kalite an dour ha votet en deus kuzul-kêr Kommanna a-enep ar raktres.\nDilun en deus kemennet ar prefed e vefe savet un enklask foran hag ur studiadenn skogañ (étude d’impact) evit derc’hel kont eus ar 160 ali ha skrid-goulenn bet resevet gantañ, eus trowardroioù al lenn hag eus vot ar gumun.\n* “Association de pêche et de protection aquatique de l’Elorn”\nShare the post "Un uzin saout e Kommanna ?"


Accueil / À la Une / Turkia war-nes aloubiñ kanton Afrin\nMaxime TOUZE 20 janvier 2018\nAfrin zo unan eus an tri c’hanton kurd a zo e Siria, an hini ar pellañ er c’hornôg. Dibaoe pell emañ gennet etre tri enebour disheñvel : arme Bachar Al-Assad, an islamisted ha Turkia. Dalc’het eo gant ar PYD (Strollad an Unaniezh demokratel), ur strollad kar d’ar PKK. Ha n’eo ket Erdoğan evit gouzañv kement-mañ, a-hed e harzoù gant Siria.\nDaspugn a ra e soudarded ha dafar luel tost d’an harzoù ha krog eo ar bombezadegoù dija. N’eus bet soudard ebet c’hoazh o treuziñ an harzoù met prestik e c’hallfe c’hoarvezout. Met e-unan emañ Erdoğan en afer-mañ. Ur sizhun ’zo o doa embannet an Amerikaned e oant prest da souten war hir dermen ar Gurded, ar re a zo e-barzh Nerzhioù demokratel Siria renet gant ar YPG, ur milis kurd. Fuloret-mik eo kazetennoù Turkia evel ar pemdezieg Yeni Akit en doa embannet diriaou “Amerika, Stad spontour”. N’eo ket deuet a-benn ar prezidant turk da gendrec’hiñ an Amerikaned da zilezel ar Gurded. Met eus tu Rusia, an eil nerzh a-bouez er vro-mañ, n’eo ket gwelloc’h evit Erdoğan. Prest int da sikour ivez hag er mare-mañ emaint o stourm ouzh kevredidi Turkia e gwalarn Siria. Hag o darempredoù n’emaint ket en o flaen. Hag evel-just ne fell ket da Stad Siria gwelet ur Stad all oc’h aloubiñ he bro, daoust ma n’o deus ket kalz a c’halloud evit enebiñ outo.\nUr wech c’hoazh e vez gwelet piv eo enebourien gentañ Turkia, n’eo ket Daech met ar Gurded. Magañ a ra Erdoğan ur gasoni spontus outo. Amerika a vo lakaet diaes hag e gevredidi kemend-all. Kenderc’hel a reont da skoazell ar Gurded e Siria ha da welet ar PKK evel ur strollad spontourien e Turkia. Un dislavar a zo.\nMa vefe eus ur brezel evit gwir e Afrin etre ar Gurded hag arme Turkia e vo start ar jeu : armet mat eo ar Gurded gant Amerika, kalz soudarded mennet int deuet a-benn da vodañ. Eus tu Turkia n’o deus ket mui war a seblant jeneraled a-feson dibaoe spurj Erdoğan e-touez renkadoù uhel an arme goude an taol Stad. Ha seurt oberoù luel a zo diaes da seveniñ.\nPartager la publication "Turkia war-nes aloubiñ kanton Afrin"\nAfrin Erdoğan Kurde kurdistan pkk Siria Turkia turquie YPG\t2018-01-20


Gouere | 2012 | Soubenn ar geek\nDielloù evit Gouere, 2012\nPosted in Filmoù on Gouere 31, 2012 by geekezig\nGate 2 & 3\nPosted in Levrioù bannoù-treset on Gouere 25, 2012 by geekezig\nKenderc’hel a ra Gate en un doare klasel. Ar baotred a glask mestroniañ o galloudoù, ur bern tud a zo dedennet gante hag a glask lakaat anezho da vont a-du gante. Dizoloiñ a reont ez eus c’hoarvezet un dra 30 vloaz zo, digoret an nor etre ar bedoù hag all. En trede levrenn e vez graet anaoudegezh gant Jakko, a zo kablus da bep tra hirie an deiz, gant c’hoant gwelet en-dro unan a zo marvet 30 vloaz zo just a-walc’h. Kompren a ra Akira ez eo ret dezho diwall, e gempouez hag e vestroni a zo an hini pouezusañ moarvat. Start eo bet din kompren pep tra, dreist-holl e pad an emgannoù met dedennus ‘m eus kavet emdroadur an traoù en trede levrenn hag abegoù Jakko.\nPosted in Levrioù with tags beveziñ, taol-arnod on Gouere 25, 2012 by geekezig\nScarlet 1 : L’indignée\nPosted in Levrioù bannoù-treset on Gouere 22, 2012 by geekezig\nUr c’homic-book un tammig iskis eo Scarlet. Kregiñ a ra feulz an traoù, emañ Scarlet o lazhañ ur poliser. Er chabistr kentañ e vo o komz war-eeun ganeomp lennerien evit displegañ penaos eo erruet aze (klasel a-walc’h, e filmoù dreist-holl, met efedus bepred). E Portland emañ Scarlet o vevañ, ur grennardez evel ar reoù all eo… Un deiz emañ o straniñ gant mignoned hag e vo daou boliser o tont, o klas war-lerc’h dramm met pa c’houlennont displegadennoù ne vez ket respontet dezho. Scarlet hag he amourouz Gabriel a dec’h kuit met adtapet e vezont gant ar poliser taerañ, a lazho Gabriel hag a c’hloazo Scarlet. Ur wech dihunet, teir sizhun goude e tivizo Scarlet diskuilhañ doareoù ar polis a vac’h tud n’o deus graet netra a-benn kuzhat o sioù dezho o-unan…\nGoude bezañ lazhet ar poliser kablus e fello dezhi diskouez d’ar bed a-bezh he stourm, ha dont ar raio a-benn.\nSetu neuze an istor, istor ur plac’h ordinal a fell dezhi cheñch an traoù en ur gevredigezh lous. Lusket mat ha plijus eo da lenn, gant fent ha prederiadennoù memestra.\nAn tresañ a zo ispisial un tamm, diazezet war skeudennoù, pe gant an neuz-se d’an nebeutañ. Da vareoù zo eo brav-tre an traoù ha da reoù all (kalz) nebeutoc’h…\nPosted in Levrioù with tags arz, skeudenniñ on Gouere 22, 2012 by geekezig\nSecret Service – Maison de Ayakashi 2\nPosted in Levrioù bannoù-treset on Gouere 21, 2012 by geekezig\nEil levrenn Secret Service a gont penaos e tremen an traoù er skol evit Ririchiyo hag ar re all. Goude-se ec’h erruo ur paotr torr-penn a zo sañset he danvez gwaz ha komprenet e vo neuze penaos e oar Miketsukami kement a draoù diwar he fenn.\nN’eo ket ket displijus met skañv un tamm peogwir eo diazezet dreist-holl diwar-benn santimantoù ha n’eo ket kement diwar-benn ar yokai hag all. Ne oan ket o c’hortoz e trofe evelse, met n’eo ket bet displijus da lenn.\n28 jours plus tard 5 : Au bout du chemin\nEchu eo gant rummad bannoù-treset 28 jours plus tard! En ur serriñ al levr em eus bet ar santad “aaaah, setu perak em eus gouzanvet pemp levrenn gant tresadennoù euzhus!” Ha oar memes tro ez on dipitet. Buan-ha-buan e vez diskoulmet afer ar c’habiten Stiles ha setu Clint ha Selena kaset da Londrez gant soudarded. Aze e vez kavet an traoù evel er film 28 weeks later. Gwelet e vo neuze petra vev Selena e-kerzh darvoudoù an eil film. Ur flashback eus an devezh e-lec’h m’eo kroget an traoù e Londrez eviti a vo ivez. Ma, n’eo ket mennozhioù fall hañ. Met direnket on gant an tu happy ending ha gant an nebeut a blas a seblant darvoudoù 28 days later kaout (estreget ar pezh a zo c’hoarvezet er maner marteze), Selena a seblant bezañ aet dreist da dout-se dija.\nBon, memestra em eus kavet e oa dedennusoc’h eget ar re all, abalamour e vez a-benn ar fin al liamm etre an daou film (pe kentoc’h penaos he deus Selena bevet an eil film). Mod all…\nN’em eus ket keuz da vezañ lennet ar rummad, met ne servij ket da galz tra ha me lâr deoc’h. Al live hollek a zo ken izel e-keñver hini ar filmoù… Aliañ a ran d’an holl chom gant ar filmoù neuze, a zo mat-kenañ.


Susanne Albrecht (1añ a viz Meurzh 1951 e Hamburg) a zo un alamanez bet ezel eus eil rummad Rote Armee Fraktion.\n3 Harzet ha bac'het\nMerc'h ur breutaer pinvidik eo Susanne Albrecht, ha kas a reas he yaouanliz en ur c'harter pinvidik eus Hamburg. N'en em blije ket er skol bublik, sed ma voe kaset d'ur skol brevez e Holzminden. E 1971 ez eas da skol-veur Hamburg da studiañ ar sokiologouriezh, hag er memes koulz e voe dedennet gant ar marksouriezh. Kemer perzh a reas e meur a strollad politikel, hag ivez en ur strollad skwaterien, a-raok dilojañ d'ur ranndi asambles gant Karl-Heinz Dellwo. Er memes koulz e krogas da zaremprediñ izili zo eus RAF evel Ilse Stachowiak, hag a implije paperioù indetelezh Albrecht a-wechoù.\nE 1974 e kemeras perzh e Kuzul a-enep jahinañ prizonidi bolitikel Alamagn ar C'hornôg. Ur strollad a save a-enep an doare ma veze bac'het izili RAF e oa. Asambles ganti e oa tud all evel Dellwo.\nE Hamburg e feurmas ur ranndi asambles gant c'hwec'h den all. Er ranndi-se ne oa na strinkadenn na kibell ebet. Lavaret he dije diwar-benn he buhez kent : "Aet e oan skuizh gant ar c'haviar hag an eog mogedet."  Asambles gant Sigrid Sternebeck ha Silke Maier-Witt (lesanvet Moerebed Hamburg) e teuas da vezañ un den a-bouez e metoù an tu-kleiz, hag e krogas da skoulmañ darempredoù gant izili RAF.\nGwalldaolioù[kemmañ | kemmañ ar vammenn]\nAr ranndi e Rosenbecker Straße N. 3 e Marzahn (Berlin), ma voe harzet Susanne Albrecht e 1990. Enni e oa bet o chom gant an anv Ingrid Jäger, gant he gwaz hag he mab abaoe 1989.\nE miz Gouere 1977 ez eas Susanne Albrecht da welout paeron he c'hoar, Jürgen Ponto e anv. E penn Dresdner Bank e oa-eñ, ha ken tost dezhi ha d'he familh ma veze graet "Eontr Jürgen" anezhañ ganti. Asambles ganti e oa Brigitte Mohnhaupt ha Christian Klar. Klask a rejont skrapañ Ponto, me stourm a reas hag e voe tennet warnañ gant Mohnhaupt ha Klar hag e varvas. Da-heul muntr Ponto e voe embannet ur gemennadenn sinet gant Albrecht ma lenner :\n"ne ouezemp ket e c'halle an dud-se bezañ sabatuet pa vez feulster en o zi dezho, padal e kaonts brezelioù en Trede Bed hag e tistrujont poblañsoù en o fezh."\nEtre 1978 ha 1979 ez eas Susanne Albrecht da Yemen, ma teskas ar guerilla en ur c'hamp palestinat.\nE miz Even 1979 e klaskas Susanne Albrecht (asambles gant Werner Lotze ha Rolf Clemens Wagner) drouklazhañ Alexander Haig (pennkommandant NATO) e Mons, Belgia dre lakaat danvez-tarzh e-kichen e garr. Re ziwezhat e tarzhas ar vombezenn ha ne voe ket gloazet Haig.\nE 1980 e tec'has war-zu DDR ma voe gwarezet gant ar Stasi ha ma voe roet un anv nevez dezhi.\nEn Alamagn ar Reter e labouras Susanne Albrecht evel troourez war ar saozneg gant an anv Ingrid Jäger, hag e timezas gant ur skiantour, ur mab a voe ganet. Nag an tad nag ar bugel a ouie pezh he doa graet en amzer tremenet. E Köthen edo o chom. E 1986 e voe anavezet, goude skignañ keleier skinwel diwar-benn RAF en Alamagn ar C'hornôg. Da Verlin e tilojas. Pa voe adunvanet Alamagn e voe kavet ha harzet dirak he ranndi d'ar 7 a viz Even 1990. Seizh den all a voe harzet dindan dek devezh. Kondaonet e voe da zaouzek vloaz toull-bac'h gant lez-varn uhel Stuttgart, ha dieubet e voe e 1996.\nEr bloavezhioù tremenet eo bet Susanne Albrecht o labourat en ur skol kentañ derez e Bremen gant un anv faos, evel kelennerez alamaneg da vugale divroidi .\n↑ 1,0 1,1 1,2 ha1,3 Jillian Becker, Hitler's Children, 1978, Granada Publishing Ltd., isbn0-586-04665-8\n↑ 2,0 2,1 ha2,2 Stefan Aust, Der Baader Meinhof Komplex, 2008, The Bodley Head, isbn978-1-847-92045-4\n↑ http://query.nytimes.com/gst/fullpage.html?res=9C0CE7D6123DF933A15751C1A966958260 The New York Times, German Who Hid in the East Charged in '77 Terror Killing, 20 a viz Kerzu 1990\n↑ http://www.time.com/time/magazine/article/0,9171,970493,00.html?iid=digg_share Time, Terrorism: Out of the Woodwork, 25 a viz Even 1990\n↑ http://www.dw-world.de/dw/article/0,,2510817,00.html Deutsche Welle, Ex-Terrorist Becomes an Issue in German State Poll, 12 a viz Mae 2007\nAdtapet diwar « https://br.wikipedia.org/w/index.php?title=Susanne_Albrecht&oldid=1819226 »


Pajenn:Guillouzic - Bue Zant Ervoan, 1894.djvu/21 - Wikimammenn\nPajenn:Guillouzic - Bue Zant Ervoan, 1894.djvu/21\niaouank ha mar nije ho heuillet, ho dije kasset anean war an hent fall, med na neuz biskoaz heuillet mignonet ar sort-se ; ha dre-ze na n’omp ket estonet o klevet Ian a Gerhoz hag ar Vretoned all o laret pa oaint gelvet da dest vit he ganonizasion, penoz he vue a oa bet eur vue didach, hag he gomjo dalc’hmad komjo fur. Kerhoz a oa he gamarad kamp enpad ma chomaz er ru Fouar. Hag Ervoan Suet a lar penoz a nevoa anveet Ervoan skolaer da gentan, ha goude-ze oc’h ober skol d’ar re all, evel mestr, war bep sort skiancho, ha beteg war lezenno an Iliz.\nAr bla warlerc’h a renkaz Ervoan, kaer a nevoa bean didrouz er ru-ze, mont el lec’h-all, vit gallout heuil c’hoaz eur skol hueloc’h hanvet an Universite. Kad a rez d’en em lojan barz ru Zant-Ian Beauvais, enon a gavaz c’hoaz bretoned all, hag en-touez ar re-ze a helle n’em zellet vel er ger, rag mignonet a oaint oll vel pa vijeint breuder. Ar Vretoned a renke derhel tost an eil d’egile emesk ken aliez a den divroet vel ma oa en Paris, pe n’eo gwir a lerer a oa enon, o heuil ar skolio, en dro da bemp-mil-war-n’ugent den iaouank, ze diskoe pegen brudet a oa skolio Pariz. Mesk an dud iaouank-ze a oa bep sort ; na vije ket dalc’hmad ar peuc’h\nAdtapet diwar « https://br.wikisource.org/w/index.php?title=Pajenn:Guillouzic_-_Bue_Zant_Ervoan,_1894.djvu/21&oldid=127404 »


Pedervet quevren - An decvet Chabistr - Wikimammenn\nPedervet quevren - An decvet Chabistr\nYouen-Yan-Lois Derrien, 1779-1792 (?) (p. 388-390)\n◄ An navet Chab. Penaus eo e ranquer remedia ouz an dentationou munut An decvet Chab. Penaus e rencomp fortifia hor c’halon a enep an dentationou An unnecvet Chab. Var an inquietud ►\nPenaus e rencomp fortifia hor c’halon a enep an Dentationou.\nCOnsiderit aviziou pe seurt passionou hac inclinationou a zomin muia en hoc’h ene : ha pa ho pezo-ii anavezet, quemerit ur fæçon da veva pehini a ve control-beo dezo, quen en ho songesonou, quen en ho comsou, quen en hoc’h œuvrou. Dre exempl mar en em santit inclinet d’ar bassion a vanite hac a zesir da veza istimet, songit alies peguer miserabl e buez an den er bed-mâ, peguer geinus vezo ar vaniteou-se d’ho coustianç en heur ar maro, peguen indin int eus a ur galon nobl ha courachus, ha ne de ar vaniteou-se nemet bugaleaich hac amusamanchou. Comsit alies a enep ar vanite : ha peguement bennac ma seblante deoc’h er grac’h a enep ho meno, na list quet cousgoude n’e disprichot ervat ; rac dre ar voïen-se en em angachot evit hoc’h enor memes da souten an du gontrol d’ar vanite, hac oc’h en em accustumi da barlant a enep un dra bennâc, e teuomp d’en em excita d’e gassaat, peguement bennâc ma hor bise-èn caret er gommançamant. Grit actionou a humilite ha servichou dister muia ma ellot, peguement bennâc ma sonche deoc’h er grac’h a enep ho meno : rac dre ar voyen-se e teud d’en em habitui d’an humilite ha da semplaat ho superbite en hevelep-fæçon, pa zui an dentation a vanite, ne allo quet hoch inclination e diguemeret quercouls, hac ho pezo mui a nerz d’e zrec’hi. Mar douc’h inclinet d’an avariçdet, songit alies er follentez eus ar pec’het-se, pehini hon rent esclavet d’ar pez ne de crouet nemet evit servichout deomp ; penaus en heur ar maro e ranquimp quitat tout ha dilesel ar pez hon eus destumet etre daouarn hen-a-hen, pere er fouillezo martese ; peautramant e servicho dezo an dra-se d’en em zauni, hac an seurt songesonou mad-se. Comsit ive cals a enep an avariçdet ha meulit cals disprigeanç ar bed : en em contraignit da rei alies an alusen ha da ober œuvrou a drugarez, ha list un occasion bennâc da dremen hep destum hac hep gounit.\nMar douc’h sujet da zesirout rei pe receo caranteziou diregler, songit alies peguen dangerus eo an amusamant-se quen evidoc’h quen evit ar re-all, peguement ez e un dra indin profani hac implija e rambreerez an affection nopla so en hoc’h ene. Peguement en em rentit sujet da veza blamet ha tremenet evit ur speret liger : parlantit alies evit ar burete hac ar simplicite a galon, ha grit ive muia hac a ellot eus a actionou conform da guemense, o tioual diouz peb-seurt affeterez ha diouz peb-seurt gestou : ersin en amser ar peoc’h, pa na viot quet prestet gant an dentationou eus ar pec’het, pe da hini ez ouc’h sujet, grit cals a actionou eus ar vertuz pehini a so control d’ar pec’het-se ; ha ma n’en em bresant quet an occasionou a guemense, iit aziarben dezo d’o rancontr : rac dre ar voyen-se e crehait ho calon a enep an dentationou da zonet.\nAdtapet diwar « https://br.wikisource.org/w/index.php?title=Pedervet_quevren_-_An_decvet_Chabistr&oldid=129562 »\nKemmoù diwezhañ degaset d'ar bajenn-mañ d'an 9 Eos 2018, da 16:43.


glennPattonInThePubAgain! 27-Feb-16 4:22\nglennPattonInThePubAgain! 27-Feb-16 6:27\nglennPattonInThePubAgain! 27-Feb-16 3:20\nglennPattonInThePubAgain! 27-Feb-16 6:33\nglennPattonInThePubAgain! 27-Feb-16 10:59\nLast Visit: 20-Oct-20 3:00 Last Update: 20-Oct-20 3:00 Refresh ᐊ Prev1...8759876087618762876387648765876687678768 Next ᐅ


Guirionéeu ag er Religion/Chapistr 11 - Wikimammenn\nGuirionéeu ag er Religion/Chapistr 11\n◄ Peb tra e dremein ér bed-men. Pihue-é er ré e vihue pêl ar en doar ? Hàg avantajus-é en devout ur vuhé hir ? ►\npihue-é er ré e vihue pêl ar en doar ?\n1° Ne zeliér contein en nombr a zéieu er vuhé-men meit dré en implé vad e hrér a nehai. N’en dé quet en nombr a vlaïeu e hra inour er gouhoni, mæs ur vuhé santel ; rac ne zeliamb quet contein en hun nès bihuet nameit revé m’hun nès bihuet erhat. Gùel vehé d’emb nepas bout ar en doar, eit bihuein fal. Ur vuhé pur ha divlam e zou hemb quin en hani e zeli bout hanhuet hir. En hani e zou scrapet ag er bed-men é creis é youankis quênt ma ta er malice ag er pèhèd de gorrompein é galon, e zou sellet èl unan en dès bihuet pêl-amzér ; rac m’en dès rantet, quement ma hellé, é zéieu lan a œvreu a santeleah. É contrel, en hani e zou ar en ouaid, hag en dès bihuet én disordr, ne zeli quet contein en en dès bihuet ; rac n’en dé quet bihuein-é tremein é vuhé hemb chervige Doué. Ur huen n’en dé quet bihue, pé d’er bihannan sellet-é èl unan marhue, a pe ne ra na goasqueden na fréh d’hé mæstr. Er roué Saul e oé bet pêl-amzér ér pèn ag é ranteleah ; neoah er Scritur ne gonz nameit a zeu vlai, rac n’en doé quet perpet douguet er garg inourabl-zé revé volanté Doué.\nA ziarben quement-cé, hà guellèt e ret-hui larèt en e hoès bihuet beta bermen ? Hui e hoès tregond pé deuuiguênd vlai, ha martezé ne hoès chet hoah bihuet ur blai. Credein e rér ê oèh bihue ; mæs ne hoès nameit ur seblant a vuhé ; hui e oé marhue dirac Doué, a pe ne zouguoh fréhen erbet a vuhé eid er salvedigueah.\nUr menah santel, deit d’en ouaid a dri-uiguênd vlai, e oé bet atercet eit gout guet-hou péguehet a amzér en doé-ean bihuet én é urh, hag ean e rescondas : é on én arvar mar e mès bihuet un dé hemb quin. Ne vou quet goulennet guet-n-oh dé er jugemant pet vlai hou pou bihuet ; mæs goulennet-vou guet-n-oh penaus en hou pou tremeinet er blaïeu-zé. Ol er blaïeu é péré en e hoès bihuet anemis de Zoué, ér péhèd, e zou quet liès a vlai collet, a béré ne vou dalhet cont nameit eid hou punissein. Er vuhé n’en dé reit t’oh nameit eid hum salvein ; mar e hoès hi impléet guet treu aral, quement-cé e zou èl pe n’hou pehé quet bihuet.\n2° Hà n’en dé quet hoah mal d’oh commance bihuein ha reparein er hol e hoès groeit ag hou ç’amzér ? Deustou n’hellér quet dégas én dro en amzér a zou tremeinet, hellein e rér neoah reparein, én un dra benac, er hol e zou bet groeit a nehou. Ur voyageour péhani en dès hum arrestet ar é hent e zou obliget de zoublein é baseu eid arrihue él léh m’en dès intantion de monnèt. Un artisant e labour gredussoh eit reparein er momandeu en dès collet. Groeit er memb tra, doublet hou paseu trema en nean ; labouret guet grèd eid arrihue inou ; hou trougueu e zou bras, mæs n’en dint quet hemb remèd.\nMar e hoès collet hilleih é col en amzér passet, hui e hel gouni hilleih eid en nean é pourfitein ag en amzér presant. Hum cherviget ag er græceu e ra Doué d’oh ; mar beoh fidel d’er græceu-zé, ag ur péhour miserabl ma oh, hui e hel donnèt de vout ur sant bras. Mæs mal bras-é ; rac é hortoz hoah, hui hum laca én dangér a gol tout. Ne hoès chet mui calz a amzér de vihuein ; hum breparet d’er momand poénius-hont é péhani é vou laqueit reihtæt é peb tra hag eit perpet. Ramb de Zoué d’er bihannan, e lar S. Pierr-Chrysolog, er rest ag ur vuhé péhani hun nès impléet beta bermen eid en treu ag en doar. Ni hun nès reit en amzér passet de æzemant ha de bligeadurieu er horv, ramb ahoel un dé benac de salvedigueah en inean.\nMe résolution e zou queméret : me ven commance bihuein. Goudé quement a vlaïeu collet, me zeli d’er bihannan impléein er bèr amzér e chom guet-n-ein é chervige men Doué hag é labourat eit me salvedigueah. Necessær-é d’ein hum salvein ; ne mès meit en affær-zé ér bed ; mar dan de ben a nehi, me mès gouniet tout. É han enta, ô men Doué ! d’offrein d’oh er restageu miserabl ag ur vuhé impléet doh hou ç’offancein beta bermen. Deustou ma mès bihuet fal, me mès neoah er gonfiance-zé én hou misericord, penaus ne zispriset quet ur galon glaharet hag humiliet. Chetu santimanteu un inean péhani e zesir reparein en amzér collet.\nNe mès chet bihuet calz beta bermen, rac mem blaïeu e zou bet carguet a béhedeu, ha casi gouli a œvreu mad. Ret-é d’ein enta reparein en amzér passet : 1° É pêllat guet sourci doh er péhedeu de béré é on teichet : péré ind-i... ? 2° É hobér er mad e zou gourheménet t’ein ; mæs doh er gobér guet un intantion santel ; non-pas dré vanité, orgueil, desir de vout istimet ha mêlet guet en dud. Men Doué, groeit ma commancein anfin bihuein eid oh hag aveid en nean.\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_11&oldid=91353 »


Vassily Kandinsky - Wikipedia\nVassily Kandinsky (e ruseg : Василий Васильевич Кандинский) a zo ul livour rusian hag un damkanour arzoù, bet ganet e Moskov d'ar 4 a viz Kerzu 1866, marvet eo Neuilly-sur-Seine d'an 13 a viz Kerzu 1944.\nV. V. Kandinsky c. 1913\nKandinsky a oa mab ur marc’hadour Siberian. Pa oa yaouank-tre e kaozee rusianeg hag alamaneg. Studiañ a reas ar gwir e skol-veur Moskov. Ur wech echuet gant e studioù ez eas da Alamagn evit studiañ al liverezh. E 1896, ez eas da vMünchen evit studiañ er skol Aschbe. Eno e chomas betek 1898 ha war-lerc’h e akademiezh an Arzoù-Kaer (1900). Betek 1914 e livas Kandinsky damskeudennoù bihan ha fromus war ar prim, skeudennus-tre ha kinklus gant o livioù. Livañ a reas ivez oberoù awenet gant danevelloù divinerezh ha sujedoù marc’hegerezh an Arz nevez. E-pad ar bloavezhioù 1910, e veajas kalz hag e teuas en dro da vMoskov. Tra ma oa o labourat e Murnau e-kichen München, eus 1908 betek 1910 e tizoloas Kandinsky ur meizadur nevez eus ar spas hag al livioù. Krouiñ a reas neuze un doare nevez, frammet gant e livioù diwar ar framm, an taol-prim hag ar c’henaoz. E 1911 e kasas Kandinsky da benn e oberenn zifetis kentañ, embann a reas ul levr anvet Du spirituel dans l’art ha digeriñ a reas kevredigezh Der blau Reiter (ar marc'heger glas) gant F. Marc. Dont a reas en-dro da Voskov e-pad ar c’hentañ brezel bed. Eno e labouras evel kelenner. E 1921 ez eas en-dro da Alamagn evit labourat er Bauhaus. War-lerc’h ar c’hloazadur gant an nazied en em staliañ a reas e Pariz betek fin e vuhez.\nSans Titre (kentañ dourliverezh difetis, 1910, Pariz, mirdi broadel an Arz modern)\nL’Almanach du Cavalier Bleu (1911)\nLyrique (1911, Rotterdam, mirdi Boymans-Van Beuningen)\nImprovisation 19 (1911, München, Stadtische Galerie)\nTableau à l’arc noir (1912, Pariz, mirdi broadel an Arz modern)\nMoscou I (1916, Moskov, Galiri Tretiakov)\nComposition VIII (1923, New York, Guggenheim Museum)\nJaune, rouge, bleu (1925, Pariz, mirdi broadel an Arz modern)\nQuelques Cercles (1926, New York, Guggenheim Museum)\nEnsemble multicolore (1938, Pariz, mirdi broadel an Arz modern)\nBleu ciel (1940, Pariz, mirdi broadel an Arz modern)\nAdtapet diwar « https://br.wikipedia.org/w/index.php?title=Vassily_Kandinsky&oldid=1863953 »\nDernière modification le 22 Gen 2020, à 22:34\nKemmoù diwezhañ degaset d'ar bajenn-mañ d'an 22 Gen 2020, da 22:34.


Titl orin : Olympia\nDeuet er-maez : 20 a viz Ebrel 1938 en Alamagn nazi\nPadelezh (PAL-DVD) : 126 (lodenn I), 100 (lodenn II) munutenn\nSkigner : Tobis, Müller, Taurus (video)\nSonerezh : Herbert Windt, Walter Gronostay\nOlympia a zo un teulfilm e div lodenn (Fest der Völker, alamaneg a dalvez Gouel ar Pobloù ha Fest der Schönheit, Gouel ar vraventez) sevenet e 1936 gant Leni Riefenstahl da-geñver C'hoarioù olimpek 1936 e Berlin. Deuet eo er-maez d'an 20 a viz Ebrel 1938. Tri stumm disheñvel eus ar film a zo : alamanek, saoznek ha gallek. Disheñvel eo an treiñ enno. Riefenstahl a zegasas kemmoù er film goude ma vije deuet er-maez, sed perak ez eus meur a stumm anezhañ. E 2003 e voe adprenet ar gwirioù war ar film gant ar C'huzul Olimpek etrebroadel. E 2005 e voe lakaet e-touez ar 100 film gwellañ bet sevenet gant skipailh Time.com.\n1 Orin ar film\n2 Ar film\n3 Skignañ ha degemer ar film\nOrin ar film[kemmañ | kemmañ ar vammenn]\nHitler eo a c'houlennas gant Riefenstahl seveniñ ar film. Goulenn a reas houmañ ma vije roet kalz argant dezhi. 1,8 milion a Reichsmarkoù a oa boujedenn ar film. Ouzhpenn 300 den a reas war-dro ar film, 40 paotr ar c'hamera en o zouez. Paeet e eo voe pep tra gant an Trede Reich. Meur a viz a-raok ar C'hoarioù Olimpek e krogas ar skipailh da labourat a-benn pleustriñ war teknikoù filmañ nevez pe staliañ roudennoù travelling tost d'ar roudennoù atleterezh.\nDiv lodenn a ya d'ober ar film : Fest der Völker (Gouel ar pobloù) ha Fest der Schönheit (Gouel ar vraventez). Pemzek miz e padas ar frammañ. Riefenstahl ne zalc'has nemet 10% eus ar pezh he doa filmet, diskouez kened ar c'horfoù eo a felle dezhi ober. Implijout a reas teknik ar filmañ war-grec'h da greskiñ korfoù ar sportourien. He doare da filmañ skeudennoù-fiñv ha da implijout an travelling a oa nevez d'ar mare-se, ha dont a rejont da vezañ teknikoù diazez ar filmañ kenstrivadegoù sportoù.\nSkignañ ha degemer ar film[kemmañ | kemmañ ar vammenn]\nD'an 20 a viz Ebrel 1938 e voe skignet ar film evit ar wech kentañ, da-geñver deiz-ha-bloaz ar Führer. Plijet-bras e voe Goebbels gant labour Riefenstahl ha divizout a reas reiñ 100 000 Reichsmark dezhi, ouzhpenn an 250 000 RM he doa bet a-raok.\nRoet e voe meur a briz d'ar film : Deutschen Filmpreis 1937/38, priz Polar-Preis 1938 e Sveden, ur vedalenn aour gant ar C'huzul olimpek etrebroadel e 1938 hag un diplom olimpek e 1948 e Festival Lausanne. Hag ivez Kib Mussolini da-geñver Festival Venezia, diwar goulenn Benito Mussolini padal e torte izili ar juri etre Olympia ha Gone With the Wind.\nDa-heul darvoudoù 1939 e voe berzhet filmoù Riefenstahl gant tud Hollywood.\nGoude an Eil Brezel-bed e voe gwelet evel unan eus filmoù propaganda an Trede Reich. E dibenn an 20vet kantved e kemmas soñj an dud warnañ, evel ma reas Jonas Mekas. E 1974 e skrivas Mekas : « Ha sed an dra diwezhañ a embannan a-zivout filmoù Riefenstahl : idealourien a gavo idealouriezh ennañ ; m'ho peus ur sell klasel ez eo klaselezh a gavit ennañ, ; ma'z oc'h nazi ez eo naziegezh a gavit ennañ. ». Ken abred hag e miz Gwengolo 1965 e voe aterset Riefenstahl e Les Cahiers du cinéma.\nEn hec'h eñvorennoù e skrivas Riefenstahl précise : « Filmet em eus Olympia evel ul lid d'an holl atletourien, hag a-enep damkanadenn trec'h ar ouenn arian ».\nMackenzie, Michael, “From Athens to Berlin: The 1936 Olympics and Leni Riefenstahl’s Olympia,” in: Critical Inquiry, Vol. 29 (Goañv 2003)\nOlympia 1. Teil - Fest der Völker en IMDB saoznek\nOlympia 2. Teil - Fest der Schönheit en IMDB saoznek\n↑ All-Time 100 Movies lec'hienn Time magazine\n↑ Fascinating Fascism gant Susan Sontag e The New York Review of Books, 6 a viz Ebrel 1975\n↑ coll., Les Jeux olympiques, Paris, L'Équipe, 2003, p.181\nAdtapet diwar « https://br.wikipedia.org/w/index.php?title=Olympia_(film_1938)&oldid=1929922 »


Oupus 1 / Oubapo (OUvroir de BAnde-dessinée Potentielle) | Korn an dudi\nOupus 1 / Oubapo (OUvroir de BAnde-dessinée Potentielle)\nPosted: 3 Here 2013 in Bannoù-treset\nAnavezout ‘rit sur ‘walc’h an OULIPO (OUvroir de LIttérature POtentielle), ur strollad skrivagnerien ha matematikourien en em lakaet asambles evit krouiñ testennoù krouet tro-dro da destrizhoù-zo.\nE-touez an oberennoù brudetañ, mennegomp La disparition, ur romant skrivet gant Georges Pérec hep implij an disterañ « e » e-korf al levr (pa ‘z eo al lizherenn implijetañ e galleg evel ma ouzoc’h), pe c’hoazh Exercices de style, e-lec’h ma kont deomp Raymond Queneau ar memes istor e 99 doare disheñvel !\nSod a-walc’h on gant labourioù an OULIPO. Kavout ‘ran o mennozhioù fun-kenañ peurliesañ daoust ma n’eo ket atav an disoc’h aes da lenn (La cimaise et la fraction da skouer, an S+7 brudetañ, da lenn amañ).\nMennozh ar varzhoneg-tavarn da skouer a gavan dreist (reolenn amañ).\nHag an OUBAPO neuze ?\nAr memes spered eo, met evit ar bannoù-treset (lenn pelloc’h war Wikipedia).\nUr strollad treserien ha senaristed, an darn vrasañ anezho o vezañ bet embannet gant L’Association, o deus divizet implij ar memes soñj evit sevel bannoù-treset.\nBannoù-treset gant destrizhoù-resis neuze.\nA bep seurt a zo kinniget en Oupus kentañ, traoù o vezañ dedennusoc’h pe farsusoc’h ‘vit lod all.\n– Lakaat testennoù dic’hortoz er c’hlogorennoù (tammoù testenn ar prederour Platon gant Placid & Muzo). Farsus a-walc’h a-drugarez d’an dislank krouet etre an destenn hag an tresadennoù.\n– Ur vannenn-dreset 4 kombod war 4 a c’haller lenn d’eus an tu kleiz d’an tu dehou HA d’eus al lein d’an traoñ, ha farsus ouzhpenn, gant Etienne Lécroart. Dreist !\n– Bannoù-treset o kontañ istorioù tud hep ma vije gwelet an disterañ tudenn (« restriction iconique ») evel La cage gant Martin Vaughn-Jones pe Carpet’s Bazaar gant Mutterer & Van.\n– Bannoù-treset o implij un dresadenn hepken implijet meur a wech met o cheñch an destenn, gant Lewis Trondheim da skouer e Monolinguistes pe Moins d’un quart de seconde pour vivre (amañ-dindan).\n– Bannoù-treset toull-didoull ‘vit ma servijfe meur a wech kombodoù-zo (L’origine, gant Marc-Antoine Mathieu). Dedennus.\n– An S+7 mod BD, o tresañ un dra all e plas an dra da dresañ gant harp ar gêriadur. Iskis da vat, dreistrealour un tamm e teu an tresadennoù da vezañ.\n– Ur vannenn-dreset a ra unan all ur wech pleget ar bajenn a dammoù. Cheñchet eo an tresadennoù, an destenn, ha stêr an istor. An hini anvet Cocorico, gant Lécroart a zo eus ar c’hentañ (da voullañ marteze ?)\n– Ur « vannenn-dreset-c’hoari », (Après tout tant pis, la première BD-dés) gant tri ziñs da deurel, hag a ra istorioù-disheñvel bewech (a seblant fun).\n– Meskañ pozioù ur BD gant tresadennoù unan all. Farsus pa ‘z eo graet mat.\n– Diverrañ ur romant a-bezh en ur blankenn (A la recherche du temps perdu gant Ayroles, amañ).\n– Adalek ur vanenn-dreset « normal », reiñ an testennoù hepken d’un treser hag an tresadennoù hepken d’ur senariour. An treser a sav tresadennoù nevez, ar senariour testennoù nevez. Ha mesket ‘vez o labourioù da grouiñ ur BD nevez, hag iskis a-walc’h.\n– Un istor gant daou gombod (a vo anvet A ganeomp)\nDirak, etre ha goude an daou-gombod-se e vo krouet kombodoù nevez (B). Istor gant pemp kombod neuze B-A-B-A-B.\nMemes mod da heul : C-B-C-A-C-B-C-A-C-B-C\nHa kenderc’hel ‘ra. Evit ma vije mat e rank an istor bezañ komprenus atav, ha klotañ gant ar pezh zo bet kontet a-raok, met o cheñch a bep seurt traoù (ar penn-kentañ, darvoudoù-zo hag an dibenn).\n‘Vit mont betek Z (100 663 295 kombod) e ranker tresañ ‘pad 22 982 bloaz.\nSetu perak eo paouezet Lécroart ha Menu betek G, met en ur mod dreist. 191 kombod e fin ar gont.\n– Hag evit echuiñ, ar boelladenn kinniget el levr a gavan an dreistañ : an istorioù daouduek.\nKrouet ‘ zeus bet lod dreist kalz a-raok krouidigezh an OUBAPO gant un Amerikan, Gustave Verbeek (64 istorig etre 1903 ha 1905) : « The Upside-Downs of Little Lady Lovekins and Old Man Muffaroo ». Eus ar c’hentañ !\nUn toullad a c’hellit lenn dre amañ, met sellit dija hennezh. Ekstra !\nTroit ar skeudenn pe ar skramm kuit da gaout ur penngamm. ^^\nTu zo da vrasaat anezhi o klikañ warni.\nOupus 1 / OUBAPO, L’association (1997), 104 p.\n5 Here 2013 da 10:51 mintin\nKredet em eus ober un dave d’az pennad en ur ouzhpennañ un nebeut tresadennoù gant Lécroart war ma blog, bammet e vezan gant e labourioù.


Stumm eus an 29 Her 2011 da 13:10\n867 okted ouzhpennet , 9 bloaz zo\nStumm eus an 29 Her 2011 da 12:59 (kemmañ)\nStumm eus an 29 Her 2011 da 13:10 (kemmañ) (dizober)\nAr [[Henroma|Romaned]] a lakaas [[Ariobarzane Ier de Cappadoce]] war e dron en-dro e -92. Tarzhañ a reas ar brezel neuze ([[brezelioù Mithridates|kentañ brezel Mithridates]]). E [[-88|88 kent J.-K.]], goude bezañ kemeret Bithynia, Mithridates a antreas e keoded [[Efezos]] ha sevel a reas holl C'hresianed Azia a-enep ar Romaned. Urzh a roas da lazhañ ar Romaned a veve en [[Azia-Vihanañ]], hag e vije bet war-dro 80000 den lazhet. Goude se e tremenas e Bro-C'hres ma voe degemeret e letanant Arc'helaos evel un dieubaer.\nMithridates a rankas talañ ouzh emsavadeg e vab henañ [[Farnakes II|Farnakes]], ha mervel a reas e 63. Hervez lod e vije bet kontellet gant ur brezelour kelt en e servij. Hervez tud all en dije klasket mervel diwar kontamm met evel m'en doa graet peadra da vezañ dic'hloazus gant ar c'hontammoù e c'houlennasdigant unan eus e goprsoudarded [[galated|galatat]] lazhañ anezhañ. Beziet e voe e Sinope, e geoded c'henidik.\nKeñveriet e vez alies ouzh [[Hannibal Barca|Hannibal]] abalamour d'e gasoni evit Roma. C'hwitañ a reas avat en e esae da ziskar aotrouniezh ar Romaned en Azia hag e Bro-C'hres, abalamour ma oa barrekoc'h ha kreñvoc'h o arme hag abalamour da galite o jeneraled evel [[Silla]], [[Lucullus]] pe [[Pompeius]].\nAdtapet diwar « https://br.wikipedia.org/wiki/Dibar:MobileDiff/1088140 »


Journal de Renaud Camus, mardi 18 novembre 2014\ncréée le mercredi 19 novembre 2014, 23 h 18\nmodifiée le mercredi 19 novembre 2014, 23 h 23Plieux, mardi 18 novembre 2014, minuit & demi. L’après-midi était si lumineuse, aujourd’hui, et l’atmosphère si miraculeusement transparente, en cette saison de lumière basse ~~~ ~~~ ~~~~~~~~~~~ ~~~~~~~~~~, ~~~’~~~~ ~~~~~~ ~~~~~ ~~ ~~~~~ ~~~ ~~~~~~ ~~~ ~~~~~~, ~~~~~ y boire en ~~~~~~~~~ ~~’~~~~~~~~~ ~~~~~~~~~ ~~~ ~~~~~~~~. ~~~ ~~~ ~~~~ ~~~ ~~~~~~~ ~~~ ~~~~ ~~’~~~~ ~~’~~~~ ~~~~~~~~ ~~~~~~~~, ~~~ ~~~~~~ ~~~ ~~~~~~ ~~~ ~~~~~~~, ~~~~~ ~~~ sud.\nQuelques-uns ~~~~ ~~~~~~~~ enneigés des Pyrénées, ~~~~~~~, ~~~~~~, ~~~~~~~~~~, ~~~~~~~~~~, ~~~~~~~~~ ~~~ ~~~ ~~~~ ~~~ ~~~~~ ~~~~~~~~~~~~~~~~~ ~~~~~ ~~~ ~~~~~ ~~~~~~, ~~~~~~, ~~~~~~~~ ~~ ~~~~~~~ ~~~~~~~, ~~~~~~ ~~~ ~~~ ~~~~~ ~~~~~~~~~ ~~~ ~~~~~~~~ dans l’azur à ~~~~ ~~~~~~~ ~~~ ~~~~~~~~~~. ~~~ ~~~~~ ~~~~~~ ~~~~~~~~~~~~ ~~~~~ ~~~~ ~~~~~~~~~~ ~~~~ ~~~~~~ ~~~ ~~~ ~~~~~~~ ~~~ ~~’~~~~~~~, ~~~~~~~~ ~~~~ ~~~ ~~~~~~ ~~~~~~~~ ~~~ ~~~~~~~~ ~~’~~~~~~~, ~~~ qu’on croirait ce ~~~~~~~~~~~, ~~~ ~~~~~ ~~~~~~ ~~~~~~~ ~~~~~, ~~~ ~~~~~~~~ classique.\nJe ~~’~~~~~~ ~~~~ ~~~~~ ~~~ ~~~~~, ~~~~~~ ~~~~~~~ ~~~~~~~~~, ~~~ ~~~~~~~~~~ ~~~~~~~~~ ~~~~~~~~~~~ ~~~~~~~~~~~, ~~~ ~~~~ ~~ ~~~~~~~ ~~~ disait rien. Nous ~~~~~~~ ~~’~~~~~~ ~~~~~~~ ~~~~~ ~~’~~~~~ ~~~~~ ~~~ ~~~~~, ~~~~~ ~~’~~~~~~~~~~ ~~~~ ~~~~~~~~~ ~~~~ ~~~~~~~, ~~ ~~’~~~~~ ~~~ ~~~ ~~~~~. ~~~~~ ~~~~ ~~~~~ ~~~~~~ ~~~~~~~, ~~~~~~~ ~~~~ ~~~~~~~~~~~~, et très noire. ~~~-~~~~~~~~ ~~’~~~~~, ~~~ ~~~ ~~~ ~~~~~~~ ~~~~~~~~ ~~~~~~~ ~~~’~~~~~ ~~~~~~~~~~, ~~~ ~~~~~~~~~~ ~~~~ ~~~~~~ ~~~~~~~ ~~~ ~~~~ ~~~~~~~~~~~ ~~ ~~~ ~~~~~~~~~, ~~~~~~~ ~~~ ~~~~~~~ ~~~~~~ ~~~~~ ~~~ Rambouillet. Cependant c’est ~~~ ~~~~~~ ~~~~~~, ~~~~~ ~~~’~~~ ~~~~~ ~~ ~~~~~ ~~~~, ~~~~~~ ~~~’~~~ ~~ ~~~~~~ ~~~~ ~~~ ~~~~~~ côté.\nAlzheimer, ~~~ ~~~~~, ~~~ ~~’~~~~ ~~~~ ~~~ ~~~~~~~ ~~~ ~~~ ~~~~~~~, son aggravation, sa ~~~~~ ~~~ ~~~~~~ ~~~ ~~~~~ ~~~~ ~~~ ~~~~~~, ~~~ ~~~~~~ ~~’~~~~~~. ~~~~~-~~~~~ ~~~~~-~~~ ~~~~~ ~~~~~ ~~~~ ~~~~ ~~~~~~~, ~~~~~~ ~~~~~~~~, ~~~~~~ ~~~~, ~~~~~ ~~~ ~~~~~~ ~~~ ~~~~ livres, les cartes ~~~ ~~~~ ~~~~~~~~, ~~~ ~~~ ~~~~~ ~~~~~~~ ~~~~~~~~ ~~~’~~~ ~~~~~~~~~, ~~~ ~~~~~~~~~~ ~~~~~~, ~~~~~~~~~ ~~~~~ ~~~~~~~~~~~ ~~ ~~~~~~~ ~~~~ ~~~~ ~~~~ ~~~~~~~~ ~~~~ ~~~~~~~, ~~ ~~~~~~~~~~~, ~~ raccorder. Le bonheur, ~~~~ ~~~~~~~~ ~~’~~~~~~~~~~~ ~~~~~~~~~~~~~~~ ~~~ ~~~~~~~~ ~~~~~~~~~, ~~~ ~~~~~ ~~~~~ ~~~ ~~’~~~ ~~~~~~ ~~~~~~ ~~~~~ ~~’~~~~ ~~~ ~~~~~ ~~~ ~~~~~ ~~~ ~~~~~~ ~~~~ ~~~ ~~~~~~~~~~~, ~~~ ~~~ château d’eau de ~~’~~~~~-~~~~~~~ ~~~ ~~~~~~~~~ ~~~~~~~~~~~~~ ~~ ~~~ ~~~~~~~~~, ~~~ ~~~~~ ~~~~~~~~~~~ ~~~~~ ~~~~~~~~~ ~~~ ~~~~~~~~~~~ ~~~~~ ~~~~~~~ ~~~ ~~~ ~~~~~~~~~~~ ~~~~~~~~~~ ~~~~~ ~~~~~~~ ~~~ ~~~~~~, ~~~ ~~~~~~~~ ~~~~ Vanikoro. Mais ces ~~~~~~~~ ~~~~~ ~~~~~ ~~~~~~ ~~~, ~~~ ~~~~~~ ~~~~~~, ~~~ ~~~~~~ ~~~ ~~~~ ~~~~~ ~~~~~~ ~~~’~~ ~~’~~~~~~~~~~~, ~~~~ ~~~~~~~~ ~~~~~~~~~~ ~~~ ~~~~~~~ ~~~ ~~~ ~~~~~~~~~~~, ~~~ ~~~ ~~~~~~-~~~~~~~~~, il n’est jamais ~~~’~~~ ~~~~~~~~ ~~~~-~~~~~. ~~~~~~~, ~~’~~~~ ~~~~~~~~~ ~~~~~~~~~~.\nvoir l’entrée du mardi 18 novembre 2014 et son image dans Le Jour ni l’Heure


(Adkaset eus Thracia)\nTrakia, en Impalaeriezh roman\nThraciae veteris typvs\nKartenn Trakia an Henamzer\nTrakia, rannet etre teir bro: Gres,Bulgaria, Turki.\nTrakia (e bulgareg Тракия / Trakiya, e gresianeg Θράκη Thrákē, e latin Thracia pe Threcia, e turkeg Trakya) a zo un takad istorel ha douaroniel e Gevred Europa.\nHiriv e vez graet Trakia eus ar rannved a c'holo Su Bulgaria (= Trakia an Norzh), biz Bro-C'hres (= Trakia Kornôg) hag al lodenn europat eus Turkia (= Trakia ar Reter).\nRiblet gant tri mor eo Trakia: ar Mor Du, Mor Egaios ha Mor Marmara. Graet e vez Roumelia eus Trakia e Turkia ivez. Trakia an Henamzer - an tiriad ma oa an Draked kozh o vevañ - en em astenne war Norzh Bulgaria, Biz Gres (Makedonia) ha lodennoù eus reter Serbia ha reter Makedonia an Norzh.\nTrakia an Henamzer, diouzh, 1886\nAdtapet diwar « https://br.wikipedia.org/w/index.php?title=Trakia&oldid=1890302 »\nKemmoù diwezhañ degaset d'ar bajenn-mañ d'an 20 Kzu 2020, da 20:03.


Buhez ar Zent. pages 223, 224, 225. Encyclopédie Marikavel.\npages 223, 224, 225\nSimeon a c'hanas en kêr Trant, en Itali, d'ar 26 a viz du 1472. E dad Andre hag e vamm Mari a oa paour ha kristen. Er bla 1475, Judevien Trant o vean c'hoantaet kaout eur bugel da lazan gant goueliou Pask, unan aneze, Tobias, a oe karget d'ober al laeraden. Kouezan a reas war ar paour-kez Simeon, a oa koant evel eun êl, d'ezan hepken nao miz warn-ugent nemet-tri devez, ha diwar dreujou ti e dud, e sammas anezan hag e kasas anezan didrous da di eun den hanvet Samuel, elec'h m'oa bodet holl Judevien kêr.\nKalonou ar bleidi goue-ze a dridas, o welet an oan dic'halloud a oa etre o daouarn. D'ar Yaou-Gamblid, diouz an noz, eur pôtr koz, e hano Moyzez, a gasas ar c'hrouadur d'an ti-bidi. Eno e oe diwisket, ha gant aon na vije klevet e griadennou, e stardas d'ezan e c'houg, ha, goude bezan grêt warnan lidou hudur, e troc'has e zioujod.\nPep-hini eus ar re oa eno a gemeras eun tamm eus ar c'hig beo-ze da zibri, hag eur banne eus ar gwad fresk-ze da evan. Pa o devoe bet an holl pep-hini e walc'h, Moyzez lakas ar bugel en e zav, hag hen dija hanter-varo, hag o vezan laket e zivrec'h en kroaz, e lavaras kemer nadoziou da doullan d'ezan e izili, kement ha ken gwaz ma ne vije nemet eur gouli eus ar c'hrouadurig paour, adalek ar penn betek an treid.\nAr verzerenti-ze a badas eun heur, hag evit miret da vezan teneraet o c'halonou gant klemmou ar merzer bihan, ar Judevien ayouc'he : «Lazomp heman evel Jezuz, Doue ar gristenien, ha ra vezo en doare-ze diskaret hon enebourien ! »\nErfin, ar paourkez bugel a zavas e zaoulagad etrezek an nenv, evel evit e gemer da dest eus ar poaniou garo a oa grêt d'ezan gouzanv, hag o vezan o diskennet etrezek au douar, e soublas e benn hag e trernenas, da ze Gwener ar Groaz, d'ar 24 a viz meurz eus ar bla 1475.\nGoude an torfed, ar c'horf a oe kuzet dindan ar barrikennou, en eur c'hao; mes ar vugale, o welet kerent Simeon nec'het gantan, a lavaras d'eze mont d'e glask da di ar Judevien. Ar re-man neuze, gant aon da vezan tapet, a stlapas ar c'horf en eur waz a rede en harz o zi-bidi, hag evit ne vije ket tôlet ar brall warne, ec'h ejont da lavaret d'ar barner e kave d'eze e oa eur c'horf-maro en dour, demdost d'o zi.\nMes kaer o devoe dispakan o ijin da guzan o zôl, e oe anavezet ha kastizet o fallagriez, evel rn'oa dleet.\nEskob ha beleien Trant a reas dougen relegou Simeon da iliz Sant-Per, hag eleiz a vurzudou a c'hoarvezas war ve ar bugelig-ze en devoa meulet Doue, nan dre e gomzou, mes dre e boaniou.\nAr pab Beneat XIV a skriv ne dleer ket lakat, etouez ar zent, ar vugale a varv goude o badeziant, arôk ma vezont deut da gaout skiant, ha kement-se n'eo ket abalamour n'int ket santel, mes abalamour n'o deus grêt netra o-unan, evit kaout ar zantelez.\nBugaligou zo, koulskoude, ha, goude ne vefent ket badezet, a laker war roll ar zent; ar vugale a zo bet lazet dre gasoni ouz Jezuz-Krist, evel an Innosanted santel ha sant Simeon, enoret evel merzerien.\nEun devez, Jezuz a rê hent gant e Ebestel, hag o welet e oa nebeut a emgleo etreze, e chomas a-zav hag e c'houlennas oute :\n— Petra a lak tabut evelse etrezoc'h ?\nHag evit lakat e gelennadurez da vont dônoc'h en o sperejou, e reas d'eur bugel bihan dont d'e gaout, e vriataas anezan gant teneredigez hag ouz e ziskouez d'e Ebestel, e lavaras : « En gwirione, m'hen asur d'ac'h, ma ne deuet ket da vezan henvel ouz ar vugale, ne lakfet ket ho treid eu rouantelez an nenv. An neb piou bennak eta a 'n em izella, evel ar bugel-man, hennez a vezo an uhellan en rouantelez an nenv, hag an neb a zigemero eur bugel evel heman, em hano, am digemero.\n» An neb a roio skouer fall da unan eus ar vugaligou-ze hag a gred ennon, gwell a vefe e vefe staget eur men-milin ouz e c'houg hag e vefe stlapet er mor (1) ».\nLazan bue ar c'horf en eur c'hrouadur, daoust m'eo unan eus ar pec'hejou gwasan, n'eo netra en kichen lazan bue an ene. Doue a vezo didrue ha ne baouezo da c'houlenn, digant an den a gomz fall hag an den a skouer fall, an eneou o devo lazet. Greomp eur zell war hon bue dremenet, ha diwallomp da jachan malloz Doue warnomp.\n(1) Aviel sant Mark, IXet pennad


Doue - Wikipedia\nLakaet e vez gant Mab-den dindan anv "Doue" ur boud hollvedel ha peurbadel, ha fiziet ennañ perzhioù-mat ar peurvadelezh speredel (karantez, justis, gwirionez, gouiziegezh).\nKefridi Doue zo, er gevredigezh denel, displegañ krouidigezh ar bed hag orin Mab-den. Dre hanterouriezh un Diouganer e tispleg Doue reolennoù a ranker sentiñ oute evit mont gant e hent hag anavezout an eurvad, er bed-mañ pe en ur bed all, goude ar marv. Dre ar feiz hag ar sentiñ dreist-holl e c'hell Mab-den anavezout bezañs Doue, da lavaret eo en ur vezañ kreder en ur relijion.\nN'eo ket gant ar poell eta e tegemer Doue, un emzalc'h a laka tud nann-relijiel da vezañ Dizoue pe agnotisk ha soñjal ez eus kaoz aze eus mojennoù toull ha treuzwiskamant an tadelezh, evit derc'hel ar gevredigezh evel m'eo bet atav.\nAr ger Doue a zo ur ger a vez implijet pa vez anv a relijion hepken. Sell ouzh ar pennadoù war ar relijionoù.\nEvit rein ur ster dezhañ e ranker mont war dachenn ar brederouriezh.\nHervez ar brederourien eo Doue "Tisavour an Hollved" (termenadur roet gant ar frañmasonerezh), "ar C'heflusker kentan" (Tomaz Akwino), "an hini a ro e urzh d'ar bed", da lavaret eo an urzhiataer (ster kozh), an Horolajer meur (Voltaire).\n1 Doue ar Bibl\n2 Doueed arall\n2.1 er relijionoù liesdoueek\n2.2 er relijionoù undoueek\nDoue ar BiblAozañ\nHervez ar Bibl eo bet krouet ar bed hag an den kentañ gant Doue. Doue zo unan, er c'hontrol d'ar relijionoù pagan a anavez meur a zoue, ha daoust d'an Testamant Nevez a embann ez eus tri ferson e doue. Doue zo eienenn ar vuhez. Divarvel eo, rak n'eus na deroù na diwezh dezhaén. Emañ e pep lec'h, ha n'eo ket en e demploù nag en e ilizoù hepken. Santel eo, da lavarout eo peurvat, ha kemenn a ra d'an dud kemer perzh en e beurvad.\ner relijionoù liesdoueekAozañ\nAn darn vuiañ eus ar relijionoù zo bet liesdoueek en istor an denelezh, en o zouez\nrelijion ar Gelted kozh\nrelijion Hellaziz kozh\nrelijion ar Romaned, damheñvel\nrelijion ar C'hermaned kozh\ner relijionoù undoueekAozañ\nMeur a relijion undoueek zo\nar relijion gristen, pe kristeniezh, enni meur a skourr, a azeul un doue hepken met tri ferson (a zo anvet an Drinded) ennañ\nar relijion yuzev, pe yuzeviezh, a zeul un doue anvet YHWH, Adonai a-wechoù\nar relijion islamek, pe islam, a azeul Allah.\nAdtapet diwar « https://br.wikipedia.org/w/index.php?title=Doue&oldid=1990261 »\nKemm diwezhañ d'an 2 Mae 2022 da 19:40\nKemmoù diwezhañ degaset d'ar bajenn-mañ d'an 2 Mae 2022, da 19:40.


Pajenn:Riou - An ti satanazet.djvu/45 - Wikimammenn\nPajenn:Riou - An ti satanazet.djvu/45\nevel ur menez, war vevenn parrez Lotei, gant parrez Sant-Kouli en un tu, hag hini Gastellin en tu all. Gwelout a reer diwar ar gorre ur vro eus ar re gaerañ a vez kavet e Bro-Gernev : ar stêr Aon o treiñ hag o tistreiñ lezirek en un draonienn c’hlas, tour Sant Iduned, war an tu kleiz ; war an tu dehou tour bras hag hini bihan Pleiben ; dirak, du-hont, pell, tuchenn Sant Mikael, ar menez uhelañ e Breizh ; ha, tro-war-dro, douaroù pinvidik evit brasañ plijadur ar gouerion.\nUn nor a oa da vont d’ar c’hastell, e tu Kastellin. Daoust da doull an nor bezañ hanterzis--\nAdtapet diwar « https://br.wikisource.org/w/index.php?title=Pajenn:Riou_-_An_ti_satanazet.djvu/45&oldid=142940 »


dic'hallus - Wikeriadur\nSavet diwar ar rakger di- hag an anv-gwan gallus.\nNa c'hall ober netra.\n[...] n'en em zispakont e creis an deiz caer nemet dindan ar gouarnamanchou dic'hallus. — (Le Courrier du Finistère, 3e bloavezh, niv. 259, 1882, p. 1b.)\nN'e ket dour ien en deuz gallet renta ar iec'hed d'he memprou dic'halluz ha dinerz, [...] — (Eizved pelerinach Eskopti Kemper ha Leon da Itroun-Varia Lourd, Le Courrier du Finistère, 4e bloavezh, niv. 253, 1884, p. 2b.)\nPenaoz, tud enn ho brud vella a diz skei eunn den koz, dinerz ha dic'halluz ! — (Ann Ao. Saout, Le Courrier du Finistère, 12t bloavezh, niv. 573, 1891, p. 1d.)\nNa c'hall ket bezañ pe c'hoarvezout:\n[...], ze zo ken dic'hallus evel eur c'helc'h pevarc'horniek. — (An Drouiz koz, Diou vrec'h ar valanz vraz, Ar Bobl, 8t bloavezh, niv. 325, 1911, p. 1a.)\nKoulskoude an hini a bed evel ma'z eo dleet en devez e vennad bep tro, gant ma ne vezo ket eun dra dic'hallus-mik na direzon : [...] — (Jules Gros, Dek devez e Verdun, Buhez Breiz niv. 8, 1919, p. 210.)\nNa c'haller ket ober.\nalamaneg : unmöglich (de)\ngalleg : impuissant (fr) ; impossible (fr)\nAdtapet diwar « https://br.wiktionary.org/w/index.php?title=dic%27hallus&oldid=319046 »\nKemmoù diwezhañ degaset d'ar bajenn-mañ d'an 28 Gou 2021, da 08:34.


Pajenn:Morvan - Kenteliou hag istoriou a skuer vad evit ar Vretoned, 1889.djvu/144 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/144\nha souden e teuaz an daelou en he zaoulagad. Person Itron Varia ar Gounidou, boas da velet tud evelse o tistrei oc’h Doue, her guelaz hag a deuas d’he gaout. An den iaouanc a gofessas, a jomas eun derveziou bennag eno, hag araog dont euz a Baris en devoue an heur da reseo he Zoue.\nEun dervez, emezhan, e voe roet din da anaout pe ger gallouduz eo an Ave Maria. E kichen guele ar maro eo e teskis kementse, e kichen guele eur verc’h spirituel din hag a garien cals, eur c’hreg iaouanc hag e doa great ganen, n’oa ket c’hoas goal bell, he c’hommunion genta. Ar c’hiz am oa da alia ar vugale a rea ho fasc kenta ganen, da zerc’hel mad da lavaret an Ave Maria. Ar c’hreg iaouanc-ma ne doa nemet ugent vloaz, hag a veac’h oa bloaz abaoue m’am oa he eureujet. Dalc’het e doa mad d’am ali, ha zoken, ervez eun ali all a roen d’ar vugale, e doa lavaret bemdez eun dizenez bennag eus ar chapeled. Er pevar bloas diveza e lavare ato\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/144&oldid=161885 »\nKemmoù diwezhañ degaset d'ar bajenn-mañ d'an 10 Mae 2020, da 10:46.


Hervez ar strollad Kelennomp e oa bet souezhet-bras lod o lenn an destenn bet kinniget er genstrivadeg ispisial CRPE 2021 evit ar brezhoneg (testenn eus Charlez Ar Gall war al labour-douar embannet e Brud e 1957).\nHag ar strollad da genderc’hel : « Korbellet zo bet kalzig a dud evit an degemerusted. Diwar an 8 enskrivet e INSPE Sant-Brieg hag o heuliañ ar stummadur eno, 4 n’int bet degemeret. Diwar an 9 enskivet en ISFEC, 2 zo bet degemeret hepken. Gwelloc’h eo bet an traoù e KELENN : 9 zo bet degemeret war an 11 enskrivet. Savet e vo ur goulenn dre skrid er C’HAYR (Kuzul Akademiezh ar Yezhoù Rannvro) akademiezh Roazhon kentañ e miz Gwengolo war ar mod e vez dibabet an arnodenn dre skrid evit ar CRPE ispisial. Diaes e vo digoriñ hentadoù raktreset e lec’hioù zo dreist-holl er publik gant an diouer a skolaerien »\nE brezhoneg 05/01/2022 05:54\nBrezhoneg : galv da vanifestiñ d’an 19 a viz genver – Roazhon